7 Herba Diperakui Sains Boleh Turunkan Darah Tinggi, No. 6 & 7 Selalu Pakai Dalam Masakan!

Masalah hipertensi atau tekanan darah tinggi merupakan sejenis penyakit kronik yang lazim dialami oleh rakyat Malaysia.

Jika ia tidak dirawat dan dibiarkan melarat, masalah hipertensi boleh menyebabkan penyakit kronik yang lebih serius seperti masalah jantung.

Selain daripada
ubat-ubatan yang dipreskripsikan oleh doktor
, terdapat juga beberapa herba yang boleh membantu pesakit hipertensi untuk menguruskan
tekanan darah
 mereka.

Penting untuk penulis ingatkan, herba ini bukanlah pengganti kepada ubat yang diberikan oleh doktor.

Jika anda mendapat preskripsi ubat, ambil mengikut nasihat doktor.

#1 Daun selasih, berkesan merawat tekanan darah tinggi

Daun selasih merupakan salah satu herba berperisa yang mengandungi pelbagai kompaun antioksida seperti eugenol.

Selain daripada menghindarkan individu daripada kanser, kompaun boleh memberikan kawalan tekanan darah yang lebih baik kepada pesakit.

Kajian sains telah menemui kebolehan eugenol untuk mengawal tekanan darah melalui saluran kalsium manusia.

Apabila kalsium tidak boleh masuk ke dalam sel arteri dan jantung, salur darah manusia boleh mengembang seterusnya menurunkan tekanan darah.

#2 Pasli, kaya dengan vitamin C dan pigmen antioksida karotenoid

Pasli merupakan herba yang sering digunakan oleh mereka yang mendiami benua Amerika, Eropah dan Timur Tengah.

Ia mengandungi pelbagai jenis kompaun bermanfaat termasuklah
vitamin C dan karotenoid
 yang boleh mengawal tekanan darah.

Terdapat kajian yang menunjukkan kebolehan karotenoid menurunkan faktor risiko penyakit jantung seperti masalah hipertensi dan paras lipoprotein berketumpatan rendah (LDL).

Seperti daun selasih, pasli juga boleh menurunkan tekanan darah dengan mengawal saluran kalsium di dalam badan manusia.

#3 Biji saderi, padat dengan nutrien mikro

Biji saderi sering digunakan sebagai rempah dalam pelbagai jenis masakan.

Ia kaya dengan pelbagai jenis
nutrien mikro seperti zat besi
, magnesium, manganese, kalsium dan serat.

Kajian menggunakan tikus makmal menunjukkan, biji saderi berupaya untuk menurunkan masalah hipertensi yang dialami.

Sama seperti herba sebelum ini, mekanisme tindakannya tertumpu kepada saluran kalsium.

Tambahan pula, biji saderi mempunyai kandungan serat yang agak tinggi. Ia boleh memberikan
kawalan tekanan darah yang lebih baik
 kepada pesakit.

#4 Cakar kucing, herba tradisi cina dengan pelbagai jenis kebaikan

Jika anda
familiar
 dengan selok-belok perubatan cina, anda pasti tahu akan herba cakar kucing cina (uncaria rhynchophylla).

Ia berbeza dengan herba cakar kucing (uncaria tomentosa) walaupun mempunyai nama dan rupa yang lebih kurang sama.

Kajian sains menunjukkan ia merupakan
penghalang saluran kalsium semula jadi
yang boleh mengawal tekanan darah dengan lebih efektif.

Tambahan pula, cakar kucing cina turut mempunyai kompaun yang boleh merangsang penghasilan nitrik oksida bagi mengembangkan saluran darah.

#5 Bacopa monnieri, herba yang berkesan mengawal masalah hipertensi

Tumbuhan ini kebiasaannya boleh ditemui di kawasan paya di Asia Selatan.

Pengamal perubatan Ayurvedik menggunakan herba ini untuk merawat pelbagai jenis penyakit seperti keresahan,
 isu berkaitan memori
 dan tekanan darah tinggi.

Kajian terhadap haiwan menunjukkan dapatan yang positif.

Walau bagaimanapun, kajian terhadap 54 manusia sihat hanya menunjukkan penambahbaikan pada aspek seperti memori, anti keresahan dan anti murung.

Ia tidak menunjukkan dapatan yang signifikan pada tekanan darah.

Kajian lanjut perlu dilakukan untuk mengesahkan dapatan tersebut.

#6 Bawang putih, lancarkan aliran darah dan hindar hipertensi

Bawang putih merupakan bahan asas
 yang sering digunakan dalam masakan seharian.

Ia mengandungi kompaun berasaskan sulfur seperti allicin yang boleh meningkatkan aliran darah dan mengembangkan salur darah.

Tinjauan terhadap 12 kajian yang melibatkan lebih daripada 550 subjek hipertensi menunjukkan, bawang putih boleh menurunkan tekanan darah pada purata 8.3 mmHg (sistolik) dan 5.5 mmHg (diastolik).

Terdapat juga kajian yang menunjukkan penggunaan ekstrak bawang putih (600-1,500 mg) dalam kalangan 30 subjek boleh menurunkan tekanan darah sama seperti jika mereka dipreskripsikan dengan ubat hipertensi, Atenolol.

#7 Kayu manis, mampu rawat masalah hipertensi

Kayu manis adalah rempah beraroma yang berasal daripada kulit kayu pokok.

Ia telah digunakan sebagai
herba untuk rawatan penyakit jantung
 sejak berkurun lamanya.

Tinjauan terhadap 9 kajian saintifik yang melibatkan 641 subjek menunjukkan, kayu manis boleh menurunkan tekanan darah pada purata 6.2 mmHg (sistolik) dan 3.9 mmHg (diastolik).

Kesan ini lebih signifikan bagi mereka yang mengambil kayu manis setiap hari selama 12 minggu.

Tambahan pula, pengambilan kayu manis oleh mereka yang mendapat
komplikasi hipertensi akibat penyakit kronik
 seperti kencing manis turut menunjukkan trend penurunan.

Seperti herba yang lain, kayu manis boleh mengembangkan salur darah seterusnya menyebabkan penurunan tekanan darah.

Konklusi

Walaupun ada herba yang jelas boleh memberikan
kebaikan kepada masalah hipertensi
, lebih baik jika anda rujuk kepada doktor terlebih dahulu.

Sekiranya tiada kontraindikasi, anda boleh mengambilnya bersama dengan ubat seperti yang dinasihatkan oleh doktor.


Rawat Selulit Guna Essential Oil? Usah Bazirkan Duit Untuk Produk Yang Belum Tentu Berkesan!

“Selulit! Argh, Mimpi ngeri! Sudahlah kesannya nampak ketara, nak menghilangkan parut selulit pula susah dan makan masa. Apalah agaknya penyebab selulit dan kenapa dalam ramai-ramai orang, aku yang terkena?”

Pasti ramai yang terfikir perkara yang sama bukan? Semata-mata hendak hilangkan selulit, ada yang sanggup berhabis duit untuk membeli minyak pati yang dikatakan berkesan.

Namun, sejauh mana keberkesanan produk yang mengandungi
essential oil
 ini?

Apakah selulit atau
stretch mark?

Selulit ataupun
stretch mark
 merupakan sesuatu yang biasa berlaku kepada lelaki dan juga perempuan.

Walaupun perkara ini tidak selalu diperkatakan di khalayak umum,
sebenarnya ramai individu yang mempunyai stretch mark.

Stretch mark
 bukanlah sesuatu yang memalukan. Jika anda mempunyai tanda ini pada punggung, peha ataupun payudara anda, percayalah anda bukannya berseorangan.

Walaupun ramai yang anggap penyebab utama selulit ialah kesan sampingan daripada melahirkan anak, anda harus betulkan tanggapan tersebut.

Selulit juga boleh terjadi kepada anak dara yang baru lepas mengalami akil baligh.

Masalah ini bukan terhad kepada wanita, tetapi berlaku kepada lelaki juga. Oleh itu, jangan anggap kaum adam tidak ada masalah selulit ya!

Selain itu, penyebab lain selulit termasuklah penurunan atau peningkatan berat badan secara mendadak. Ahli bina badan juga berisiko untuk alami selulit.

Pada awalnya, selulit akan berwarna ungu kemerah merahan. Tetapi, lama-kelamaan ia akan bertukar menjadi warna putih ataupun menjadi pudar.

Guna minyak pati untuk menghilangkan selulit

Ramai orang yang mengalami selulit akan rasa rendah diri ketika melihat pantulan diri sendiri pada permukaan cermin.

Lebih-lebih lagi, pada zaman media sosial kini, kewujudan selulit ini dianggap tidak normal.

Sama seperti parut yang lain, selulit merupakan parut kekal yang tidak dapat dihilangkan.

Disebabkan
stretch mark
 sukar untuk dihilangkan, ramai yang mula mencuba pelbagai jenis krim, minyak dan juga rawatan di klinik kulit dengan harapan dapat
mengurangkan kesan selulit pada badan.

Tapi, adakah penggunaan
essential oil
 ataupun minyak pati berkesan untuk menghilangkan selulit?

Jawapannya ialah – mungkin.

Banyak produk yang mendakwa dapat hilangkan parut selulit. Namun, dakwaan ini ternyata tidak benar kerana produk-produk ini tidak berkesan malah dijual dengan harga yang mahal di pasaran.

Malah, ada juga produk yang boleh menimbulkan kesan sampingan kepada kulit anda. Kadangkala, kulit anda boleh menjadi gatal-gatal ataupun menimbulkan reaksi negatif lain akibat penggunaan minyak pati.

Oleh itu, jadilah pengguna yang bijak sebelum membazirkan ratusan ringgit untuk membeli produk yang tidak berkesan.

Selulit merupakan sesuatu yang normal dan tidak mendatangkan bahaya kepada kesihatan. Cara yang terbaik adalah dengan menerima ‘belang harimau’ tersebut sebagai sebahagian daripada diri anda.

Anda mungkin juga berminat:

Pssttt.. Rahsia Nak Turun Berat Badan Cuma Jaga Tidur Saja? Orang Nak Kurus Wajib Baca!

3 Tip Mengekalkan Penampilan Diri Anda

Jadi, tak boleh ke kalau tetap nak pakai
essential oil
?

Boleh jika anda masih ingin menggunakan
essential oil
 dan sapu pada bahagian kulit anda yang berselulit.  Namun, ia mungkin tidak akan memberikan apa-apa kesan terhadap badan anda.

Namun, anda boleh amalkan
krim dan juga essential oil untuk melembapkan kulit anda.
 Selulit dapat dielakkan jika anda sering melembapkan kulit SEBELUM anda mengalami
stretch mark
.

Namun, kenyataan di atas juga mungkin bukan 100% benar bagi semua orang.

Penyebab utama selulit ialah masalah genetik. Oleh itu, jika ibu atau bapa anda mempunyai selulit, kemungkinan besar anda akan turut alami benda yang sama.

Sebagai alternatif, anda boleh
cuba bersenam dan makan secara sihat
. Walaupun kedua-dua cara ini juga tidak dapat menghilangkan selulit, ia dapat mengurangkan kesan parut pada badan anda.

Sebagai contoh, senaman boleh buatkan kulit anda lebih tegang dan otot terbentuk dengan lebih cantik. Ia akan buatkan selulit anda jadi kurang ketara dan sedikit pudar.

Jika anda masih mahukan rawatan untuk selulit, anda boleh berjumpa dengan doktor kulit berdekatan anda untuk dapatkan nasihat yang lebih lanjut.

Sukar untuk menghilangkan selulit

Selulit boleh berlaku kepada sesiapa
 sahaja tidak mengira usia, jantina, umur ataupun bentuk tubuh badan. Ia juga berlaku kepada model, dan selebriti dalam dan luar negara.

Setakat ini, tidak ada lagi ubat ataupun krim mahupun minyak pati yang benar-benar boleh merawat selulit.

Walaupun anda memilih untuk melakukan rawatan kosmetik yang memerlukan pembedahan untuk membuang selulit, ia masih lagi bukan 100% berkesan dan mampu menghilangkan kesan selulit secara total.

Jangan rasa rendah diri ya jika anda alami selulit!

Tetapi, apa yang paling penting ialah jangan pernah tertipu dengan produk yang mendakwa berkesan hilangkan selulit. Jadilah pengguna yang bijak dan lakukan kajian dahulu sebelum beli.


Tips Membeli Kasut Bayi

Melihat bayi bertatih dan belajar berjalan adalah antara detik indah dalam perkembangan bayi. Bukan anda sahaja yang teruja, bayi yang sedang bertatih juga sama teruja bagi memperlihatkan kemahiran baru kepada ibu dan bapanya. Keterujaan ibu bapa diperlihatkan dengan membeli pelbagai jenis kasut untuk si manja. Apatah lagi apabila melihat pelbagai rekaan kasut bayi dengan warna dan corak yang menarik, lagilah anda bertambah rambang mata. Akan tetapi, tahukah anda bahawa pemilihan kasut yang betul penting untuk kesihatan bayi anda. Jadi, bagi mengelakkan anda tersalah pilih, berikut merupakan tips-tips sebelum anda membeli kasut bayi:

Sama seperti ketika memilih kasut orang dewasa, perkara utama yang perlu diambil kira ketika memilih kasut anak ialah keselesaan dan fleksibiliti kasut.

Kasut untuk bayi dan kanak-kanak perlu muat-muat pada kakinya. Jika terlalu longgar boleh menyebabkan mereka terjatuh dan sukar untuk berjalan. Jika terlalu ketat pula akan menyebabkan kaki melepuh atau melecet sekali gus mengakibatkan iritasi atau kesakitan pada kaki anak.

Pilih kasut yang permukaannya tidak licin dan juga tidak terlalu tebal sehingga menyebabkan si kecil sukar bergerak.

Masukkan jari kelingking anda semasa si kecil sedang mencuba kasut. Tujuannya adalah bagi memeriksa sama ada kasut yang dipilih mengandungi sedikit ruang untuk kaki anak anda bernafas. Pastikan sekurang-kurangnya setengah inci ruang berada di antara kaki dan hujung kasut bagi memberikan keselesaan pada kaki kanak-kanak.

Periksa dengan doktor anda tentang saiz kaki anak anda.

Kesan jika salah pilih kasut bayi

Kasut yang terlalu ketat boleh mengubah kedudukan asal jari-jari kaki dan sakit sendi.

Kasut yang kecil akan menyebabkan sakit tendon, keradangan dan memendekkan otot kaki.

Kaki kehilangan kedudukan asalnya apabila dipaksa untuk masuk dalam kasut yang kecil. Hal ini boleh menyebabkan masalah kitaran darah dan urat serta kebas.

Boleh menyebabkan masalah vena varikos (kaki membengkak) apabila bayi sudah besar.


Atasi Masalah Diabetes Dengan 4 Cara Ini, Termasuk Jaga Makan!

Bagi mengurangkan
risiko mendapat diabetes jenis 2
, anda perlu lakukan beberapa cara mengatasi kencing manis.
Cara mencegah kencing manis bukan hanya melibatkan penjagaan pemakanan semata-mata, tetapi juga banyak faktor lain perlu dititikberatkan.

Untuk mendapatkan lebih banyak info tentang Kencing Manis, sila dapatkannya
di sini
.

Ini cara mengatasi kencing manis jenis 2 perlu anda lakukan

Berikut adalah cara mencegah kencing manis yang perlu dilakukan untuk mengurangkan risiko mengalaminya:

#1. Cara mengatasi kencing manis: Jaga pemakanan anda

Salah satu langkah pencegahan utama sebagai cara mengatasi kencing manis adalah melalui pelan pemakanan yang teratur dan tepat.

Perkara yang paling perlu diberi perhatian adalah kurangkan pengambilan gula.

Banyak kajian telah menunjukkan bahawa pengambilan gula atau sumber glukosa secara kerap hanya akan mendedahkan risiko seseorang itu terhadap
diabetes.

Selain itu, anda juga perlu mengambil lebih banyak sumber serat. Serat akan membantu mengurangkan
risiko mendapat diabetes jenis 2
 dengan cara memperbaiki kawalan gula darah.

Selain cara mengatasi kencing manis tersebut, pengambilan serat juga boleh mengurangkan risiko mendapat penyakit jantung.

Apa yang lebih baik, pengambilan serat secara kerap boleh membuatkan anda berasa cepat kenyang dan mengurangkan keinginan untuk makan dengan banyak mengikut nafsu.

Cara ini juga secara tidak langsung dapat menggalakkan penurunan berat badan.

Serat terbahagi kepada dua iaitu serat boleh larut dan serat tidak larut.

Serat boleh larut adalah serat yang menyerap kandungan air, manakala serat tidak larut pula tidak menyerap air.

Dalam saluran pencernaan, serat boleh larut dan air akan membentuk gel yang akan memperlahankan kadar penyerapan makanan.

Ini akan membuatkan paras gula darah anda meningkat secara perlahan-lahan dan tidak mendadak.

Serat tidak larut juga dikaitkan dengan pengurangan paras gula darah selain mengurangkan risiko untuk mendapat diabetes.

Anda boleh mendapatkan serat daripada sumber seperti sayur-sayuran, buah-buahan, kekacang dan juga bijirin.

Untuk pilihan bijirin, anda digalakkan untuk mengambil jenis bijirin penuh.

Menurut kajian, bijirin penuh mungkin menurunkan risiko untuk mendapat diabetes selain mengekalkan tahap gula darah anda.

Anda tidak semestinya perlu mengambil bijirin penuh dalam bentuk asalnya, kerana kini ada pelbagai jenis produk hasilan daripada bijirin penuh seperti roti, pasta dan bijirin sarapan pagi.

Untuk jenis minuman, anda semestinya digalakkan untuk meminum air kosong atau mineral sebagai pilihan utama.

Sifat air kosong atau air mineral yang semula jadi ini membantu menambah cecair badan anda tanpa perlu meningkatkan paras gula darah.

Selain itu, dengan meminum air kosong, anda bukan sahaja boleh mencegah kandungan gula, tetapi juga boleh mengelakkan diri daripada mengambil bahan-bahan pengawet dan bahan lain yang mungkin tidak begitu berkhasiat dan selamat untuk tubuh anda.

Selain daripada jenis makanan yang diambil, anda juga perlu memerhatikan saiz hidangan.

Semakin besar saiz hidangan anda, maka semakin tinggi kemungkinan untuk anda mengambil sumber karbohidrat atau gula ke dalam tubuh.

Kajian telah menunjukkan, dengan memakan terlalu banyak makanan dalam satu-satu hidangan, ia boleh meningkatkan paras gula darah dan tahap insulin dalam kalangan mereka yang berisiko mendapat
diabetes.

Jadi, untuk cegah kencing manis daripada berlaku, perkara yang perlu dilakukan adalah dengan mengecilkan saiz hidangan harian anda.

Cara mengatasi kencing manis #2 K
erap bersukan atau bersenam

Bersenam atau bersukan bukan hanya baik untuk mental tetapi juga untuk fizikal anda.

Aktiviti fizikal seperti bersukan dan bersenam telah terbukti memberikan manfaat kepada manusia dari pelbagai aspek.

Ini termasuklah manfaatnya dalam mengelakkan risiko untuk mendapat diabetes sebagai salah satu cara mengatasi kencing manis.

Aktiviti senaman akan membantu sel tubuh anda untuk meningkatkan sensitiviti terhadap insulin.

Apabila anda bersenam,
jumlah insulin yang diperlukan untuk mengawal kadar gula darah
 akan semakin berkurangan.

Dalam satu kajian yang dijalankan terhadap mereka yang mempunyai pradiebetes, didapati bahawa senaman berintensiti sederhana boleh meningkatkan sensitiviti insulin sebanyak 51%.

Untuk senaman berintensiti tinggi pula, sensitiviti insulin pula akan meningkat sebanyak 85%.

Selain itu, jenis aktiviti fizikal seperti ini juga berkesan mengurangkan kerintangan
insulin dan gula darah dalam kalangan individu dewasa
 yang obes, berlebihan berat badan dan mengalami pradiabetes.

Jika anda terus mengamalkan gaya hidup yang tidak aktif, risiko anda untuk mendapat diabetes akan menjadi lebih besar.

Ada kajian yang menunjukkan, individu yang banyak menghabiskan masa dengan menjalani kehidupan yang tidak aktif mempunyai peningkatan risiko sebanyak 91% unttuk mendapat diabetes.

Oleh sebab itu, anda disarankan untuk kekal aktif setiap hari semudah berjalan kaki dan berdiri. Jangan hanya duduk berjam-jam tanpa sebarang pergerakan.

P
engurusan berat badan, c
ara mengatasi kencing manis No.
3

Walaupun bukan semua
penghidap diabetes jenis 2
 merupakan individu yang obes atau berlebihan berat badan, tetapi kebanyakan daripada mereka sememangnya termasuk dalam kalangan obes atau memiliki berat badan berlebihan.

Mereka yang mempunyai pradiabetes cenderung untuk mendapat pertambahan berat badan di bahagian tengah dan sekitar organ tubuh seperti di bahagian hati, yang dikenali sebagai lemak viseral.

Lemak viseral yang berlebihan ini menggalakkan keradangan dan kerintangan insulin sekali gus meningkatkan risiko untuk mendapat diabetes.

Semakin banyak lemak ini yang berjaya anda kurangkan, maka semakin banyak manfaat yang akan anda dapati.

Satu kajian yang dijalankan terhadap 1,000 individu yang mempunyai pradiabetes menunjukkan, bagi setiap kilogram yang berjaya dikurangkan, risiko untuk mengalami diabetes akan berkurangan sebanyak 16%.

Banyak pelan pemakanan yang boleh membantu anda untuk mengurangkan berat badan seperti pelan rendah karbohidrat, pelan Mediterranean, pelan paleo dan diet vegetarian.

Kesemua ini boleh diamalkan sebagai salah satu cara untuk cegah kencing manis.

#4.
Cara mencegah kencing manis: B
erhenti merokok

Merokok memberikan banyak kesan negatif
 terhadap kesihatan termasuklah
penyakit berkaitan jantung,
 emfisema,
kanser paru-paru,

kanser payudara,

kanser prostat
 dan juga kanser
 saluran penghadaman.

Oleh sebab itu, cara mengatasi kencing manis adalah kita disarankan untuk berhenti merokok.

Berhenti merokok bukan hanya baik untuk kesihatan pernafasan dan paru-paru anda, tetapi ia juga boleh membantu
 mengurangkan risiko untuk mendapat diabetes jenis 2.

Terdapat kajian yang menunjukkan perkaitan antara perbuatan merokok dan diabetes jenis 2.

K
ajian tersebut mendapati, aktiviti merokok berpotensi meningkatkan risiko untuk mendapat diabetes terhadap seseorang individu sebanyak 44% dalam kalangan perokok.

Peratusan ini meningkat sebanyak 61% dalam kalangan mereka yang menghisap lebih daripada 20 batang rokok dalam sehari.

Ada juga kajian yang meneliti berkenaan risiko diabetes dalam kalangan perokok lelaki dewasa setelah mereka berhenti merokok.

Setelah 5 tahun, risiko mereka untuk mendapat diabetes jenis 2 telah berkurangan sebanyak 13%.

Malah, risiko mereka untuk mendapat diabetes adalah sama seperti mereka yang tidak pernah merokok selepas 20 tahun berhenti merokok.

Kajian seperti ini jelas menunjukkan bahawa berhenti merokok merupakan salah satu cara mencegah kencing manis yang paling berkesan.

Kesimpulan

Perkara-perkara yang dinyatakan ini adalah empat benda utama yang perlu dititikberatkan jika anda ingin mengurangkan risiko daripada mendapat diabetes jenis 2.

Justeru, cara mengatasi kencing manis adalah
rancang pelan pemakanan yang sesuai dengan anda setiap hari,
 kerap bersukan dan sentiasa aktif walaupun di rumah, berhenti merokok jika anda merokok dan kurangkan berat badan anda sehingga mendapat berat badan yang ideal.

#WorldDiabetesDay and #DiabetesAwareness4All


Tip Mencukur Bulu Ketiak Paling Mudah Untuk Orang Lelaki

Zaman sekarang, sudah menjadi satu trend untuk seorang lelaki
menyimpan misai dan jambang
. Barulah nampak kelihatan segak, kacak dan
macho
!
 Pun begitu, bagaimana pula dengan bulu ketiak? Adakah
 bulu yang terkeluar daripada landasan di bawah lengan itu akan membuat lelaki menyerlahkan kelelakiannya? Sebenarnya, ada sebab lelaki perlu cukur bulu ketiak!

Untuk mendapatkan lebih banyak info tentang Habit Sihat, sila dapatkan
di sini.

Kajian terhadap 4,044 lelaki

Menurut kajian yang pernah djalankan serta diterbitkan oleh laman sesawang Men’s Health terhadap 4,044 individu lelaki, 68% daripada jumlah tersebut mengatakan bahawa mereka akan mencukur bulu ketiak mereka secara berkala. Manakala
52% daripadanya menyatakan ia bertujuan untuk nilai estetik dan 16% menyatakan ia bertujuan untuk nilai atletik.

Jadi, kajian ini menunjukkan bahawa 1 daripada 10 lelaki yang dikaji itu tidak pernah langsung mencukur bulu bawah lengan mereka. Ini adalah sesuatu yang tidak pelik namun perlu diubah seiring dengan peredaran zaman.

Menurut Daniel Lieberman yang merupakan seorang profesor evolusi biologi manusia di Harvard University, bulu bawah lengan pernah digunakan sebagai senjata lelaki untuk
menarik perhatian kaum wanita
 suatu masa dahulu.

Ini kerana ketiak kita mempunyai kelenjar apokrin, yang menghasilkan peluh. Ia terdiri daripada steroid, lipid, protein dan bahan kimia lain yang akan menghasilkan aroma yang unik untuk menarik perhatian kaum hawa. Namun, perkara ini sudah tidak relevan masa kini.

Mengapa lelaki perlu cukur bulu ketiak

Hakikatnya, anda masih boleh menyimpan bulu ketiak dan menjadi ‘lelaki’ selagi ia tidak kelihatan menjalar keluar semasa anda mengangkat lengan apabila tidak memakai baju.

Jika anda mempunyai rambut yang kerinting, bulu ketiak anda tidak seharusnya dibiarkan sehingga membentuk semak yang sangat dahsyat apabila lengan anda diangkat.

Bulu ketiak anda tidak boleh dibiarkan dengan lama sehingga ia mengusut dan bersimpul. Perkara yang paling penting,
jangan biarkan ketiak anda berbau busuk
. Jika bulu ketiak anda melanggar mana-mana peraturan ini, mencukurnya adalah jalan terbaik!

Tip mencukur bulu ketiak yang paling berkesan

Zaman sekarang, bulu ketiak lelaki bukan lagi faktor penarik buat wanita. Banyak lagi faktor lain yang akan membuatkan wanita tertarik kepada individu lelaki, dan tentunya ciri-ciri ini berbeza bagi setiap wanita.

Berbalik kepada topik asal, lelaki dengan bulu ketiak yang terlalu panjang dan tebal akan mengakibatkan bau peluh menjadi lebih kuat. Bukan itu sahaja, ia juga boleh menjadi tempat bakteria membiak. Jadi, sila cukur dengan segera sebelum jadi hutan hujan tropika!

Ini tip
trim
 bulu ketiak untuk para lelaki:

#1. Sental ketiak sebelum bercukur

Sebelum bercukur, pastikan anda sental bawah lengan anda dengan skrub. Ini bertujuan membuang sel kulit mati dan bakteria yang terdapat pada bawah lengan. Dengan ini, bulu di kawasan tersebut akan lebih mudah dicukur tanpa iritasi yang melampau.

#2. Cukur di bawah pancuran air

Tidak salah untuk mencukur bulu bawah lengan dalam keadaan yang kering. Akan tetapi, pakar lebih menyarankan anda untuk mencukurnya di bawah pancuran air untuk melancarkan lagi proses dan mengurangkan risiko iritasi akibat bulu tertarik atau tercabut secara kasar.

#3. Cukur perlahan dengan mata pisau yang tajam

Tidak perlu tergesa-gesa. Untuk mengelakkan iritasi pada kulit bawah lengan, cukurnya dengan perlahan dengan mata pisau yang tajam. Untuk pengetahuan anda, bulu ketiak tumbuh secara merata. Maka, cukur ia dengan pergerakan yang bervariasi juga.

#4. Guna balsam selepas bercukur

Selepas bercukur, anda boleh sapu balsam. Cuma, pastikan ia bukan berasal dari alkohol kerana kulit bawah lengan adalah sensitif. Tunggu sehingga dua ke tiga minit
sebelum anda sapu deodoran
.

Konklusinya, sila cukur bulu ketiak anda

Kesimpulannya, bulu di bawah lengan lelaki tidak lagi relevan untuk menarik perhatian wanita. Jadi, jika anda sangat malas mencukurnya sehingga ia terkeluar dari landasan, ketahuilah bahawa ia tidak
macho
! Jadi, sila cukur bulu ketiak anda sebelum jadi hutan hujan tropika, okay?


Anda Tahu Apa Yang Sebenarnya Berlaku Pada Badan Ketika Bersenggama? Ini 4 Daripadanya!

Seks
 yang berkualiti mampu memberikan kesan positif kepada badan secara fizikal dan mental. Ini ekoran daripada pengeluaran hormon “seronok” dalam badan kita ketika melakukannya. Pun begitu, pernahkah anda terfikir apa sebenarnya yang berlaku pada badan kita semasa melakukan hubungan badan bersama pasangan suami atau isteri?

Untuk mendapatkan lebih banyak info tentang Kesihatan Seksual, sila dapatkannya
di sini.

Apa berlaku pada badan kita semasa hubungan badan?

Menurut pakar terapi seks, Masters dan Johnson, akan wujud satu urutan berkenaan apa yang berlaku pada badan kita semasa melakukan
hubungan seks
. Urutan ini dikenali sebagai “kitaran tindak balas seksual” dan mempunyai 4 fasa iaitu seronok, mendatar,
klimaks
 dan resolusi.

Untuk pengetahuan anda, tiada penanda pemula atau penamat yang jelas di antara fasa-fasa ini. Ini kerana setiap individu itu sendiri adalah berbeza dan cara kita melakukan hubungan intim bersama pasangan juga sudah pasti tidak sama.

Apa yang pasti, setiap individu semestinya akan mengalami atau merasai setiap fasa ini pada setiap kali melakukan seks bersama pasangan mereka masing-masing. Berikut merupakan huraian 4 fasa yang dinyatakan sebentar tadi berserta perbezaannya mengikut jantina:

Fasa hubungan badan #1: Seronok

Fasa ini kebiasaannya bermula 10 hingga 30 saat selepas stimulasi erotik dan boleh berterusan sehingga beberapa minit atau beberapa jam kemudian. Ketika fasa ini, individu akan perasan bahawa pernafasan,
 degupan jantung
 dan
tekanan darah
 menjadi semakin laju.

Apa yang berbeza adalah:

Lelaki:
Zakar akan mula mengalami
ereksi
. Bagi sesetengah lelaki pula, puting juga boleh mengalaminya.

Wanita:
Faraj
 akan mula mengembang dan memanjang serta mengeluarkan cecair. Kadangkala, bahagian bibir dalam dan luar
faraj
,
payudara
 serta
klitoris
 boleh membengkak.

Fasa hubungan badan#2: Mendatar

Fasa ini merupakan kesinambungan daripada fasa pertama tadi dan tidak mempunyai banyak perbezaan yang ketara. Ketika fasa ini, individu akan perasan pernafasan dan denyutan nadi anda akan menjadi semakin laju. Kulit bahagian muka, leher, bahu, dada dan perut anda pula akan kelihatan seakan kemerah-merahan (
sex flush
). Selain itu, otot bahagian paha, pinggang, punggung, tangan dan kaki mula mengalami ketegangan dan kekejangan mungkin akan berlaku.

Apa yang berbeza adalah:

Lelaki:
Zakar akan mengalami ereksi yang paling penuh. Dalam masa yang sama, testis akan tertarik ke dalam skrotum.

Wanita:
Bibir faraj akan kelihatan sedikit besar. Ini ekoran daripada tisu dinding faraj yang membengkak sekali gus mengecilkan lubang faraj. Ketika ini juga,
klitoris
 akan tertarik ke dalam.

Bahagian dalam bibir faraj (labia) pula akan mengalami perubahan warna, meskipun ia agak sukar untuk diperhatikan. Bagi wanita yang belum mempunyai anak, warnanya akan berubah dari merah jambu ke merah terang.

Bagi wanita yang sudah mempunyai anak pula, warnanya akan berubah dari merah terang ke ungu gelap.

Fasa #3: Klimaks

Fasa ini adalah waktu yang paling ditunggu-tunggu semasa hubungan seks iaitu fasa
orgasma
. Pun begitu, ia adalah fasa yang paling singkat kerana ia hanya berlangsung selama beberapa saat sahaja.

Ketika fasa ini, pernafasan, denyutan nadi, degupan jantung dan tekanan darah akan semakin meningkat berbanding sebelumnya. Tekanan pada otot dan salur darah juga akan berada pada puncaknya. Kadangkala, fasa ini juga akan menyebabkan refleks pada otot tangan dan kaki.

Apa yang berbeza adalah:

Lelaki:
Cecair
air mani
 akan terkumpul di dalam saluran air kencing dan menyebabkan kontraksi pada zakar berlaku. Ini merupakan saat di mana seorang lelaki itu sedang mencapai orgasma. Sejurus sahaja selepas itu, air mani akan terpancut keluar daripada lubang zakar.

Wanita:
Dinding faraj akan berkontraksi secara beritma setiap lapan hingga sepuluh saat sekali. Anda perlu tahu bahawa kontraksi ini adalah sangat bergantung kepada orgasma individu. Secara tidak sedar juga, otot pada
rahim
 turut akan berkontraksi.

Fasa #4: Resolusi

Fasa ini adalah fasa yang terakhir dan ia merupakan tempoh waktu untuk mengembalikan badan kita kepada keadaan yang normal. Ia selalunya bertahan selama beberapa minit ke setengah jam atau mungkin lebih dan biasanya lebih lama untuk wanita berbanding lelaki.

Ketika fasa ini, pembengkakan yang berlaku pada alat sulit akan surut dan segala
sex flush
 juga akan hilang. Selain itu, otot yang dahulunya tegang akan menjadi sedikit relaks.

Apa yang berbeza adalah:

Lelaki:
 Zakar akan kembali ke keadaan yang normal. Namun begitu, tidak mustahil untuk ia kembali mencapai orgasma sehingga beberapa kali bergantung kepada usia, gaya hidup, kecergasan dan lain-lain.

Wanita:
Rahim dan klitoris akan kembali ke posisi asal mereka. Sesetengah wanita juga boleh bertindak balas kepada stimulasi dan mencapai orgasma sekali lagi.

Jadi, inilah yang berlaku semasa anda dan pasangan melakukan hubungan seks. Menarik, bukan?

Berapa lama seks perlu berlangsung?

Selain mengetahui apa yang berlaku semasa hubungan intim, kebanyakan pasangan suami isteri juga kerap berteka-teki mengenai berapa lama sebenarnya seks perlu berlangsung. Jawapannya, terlalu banyak pendapat berbeza mengikut pakar masing-masing.

Menurut soal selidik yang dilakukan oleh syarikat
kondom
 SKYN terhadap 2,000 individu dewasa, secara puratanya mereka mengatakan bahawa waktu yang paling ideal adalah 28 minit. Namun, menurut soal selidik yang dijalankan oleh syarikat alatan seks Lovehoney terhadap 4,440 individu dewasa pula menyatakan bahawa 19 minit sudah memadai. Jadi, yang manakah lebih tepat?

Menurut Holly Richmond, seorang pakar terapi seks mengatakan bahawa secara purata, 9 hingga 12 minit sebenarnya adalah waktu yang paling ideal untuk melakukan hubungan penetrasi, tidak termasuk adegan ringan-ringan atau
foreplay
.

Jadi, sebenarnya ia sangat bergantung kepada anda dan pasangan. Ketahui dan pelajari cita rasa pasangan anda dan berbincang secara terbuka dengannya. Ini adalah sangat penting dalam usaha memastikan kehidupan seks anda berdua kekal sihat dan sejahtera.


12 Punca Puting Payudara Selalu Gatal, Sebab No. 11 Paling Bahaya!

Terdapat banyak faktor boleh menjadi penyebab kenapa puting gatal dan kebanyakannya tidak perlu dibimbangkan. Pun begitu, kegatalan pada bahagian puting boleh menjadi tanda bahawa sesuatu serius sedang berlaku.

Teruskan membaca artikel ini untuk mengetahui lebih lanjut mengenainya.

Untuk mendapatkan lebih banyak info tentang Kesihatan Wanita, sila dapatkannya
di sini.

Kenapa puting gatal?

Banyak faktor boleh menjadi punca mengapa kegatalan pada puting payudara. Ia boleh bermula dengan masalah seperti
kulit kering
hinggalah keadaan yang teruk seperti petanda
kanser payudara
 tertentu.

Walaupun ia mungkin tidak mengancam nyawa, namun kegatalan yang dialami itu boleh mengurangkan kualiti hidup anda.

Berikut beberapa punca yang boleh menyebabkan berlakunya kegatalan:

1. Cuaca kering

Cuaca sejuk
 dan kering boleh menyebabkan kegatalan pada seluruh badan, termasuklah pada payudara serta puting. Sekiranya itu puncanya, puting akan kelihatan merah atau melecet.

Pastikan anda mandi atau berada di bawah pancuran air untuk tempoh 10 minit. Gunakan air suam, kerana
air panas
akan lebih mengeringkan kulit.

Lapkan badan dengan menepuk-nepuk tuala pada kulit sehingga hampir kering dan sapukan pelembap. Penggunaan pelembap udara (
air humidifier
) dapat membantu menambahkan kelembapan.

Kenapa puting gatal? 2. Ekzema puncanya

Ia boleh menyebabkan ruam berkerak pada puting dan bahagian rata sekitarnya. Ini terutamanya jika anda pernah
 mengalami ekzema
sebelum ini.

Gunakan pelembap yang mengandungi ceramide – bahan berlilin yang membantu menyembuhkan kulit. Manakala krim steroid topikal seperti hidrokortison boleh membantu mengatasi bengkak dan gatal-gatal.

Doktor boleh menetapkan salap preskripsi lebih kuat jika anda memerlukannya. Jadi pastikan anda melakukan pemeriksaan doktor jika terdapat lelehan cecair atau kelembutan (
tenderness
) yang boleh menjadi tanda jangkitan.

3. Sabun

Sabun,
 losyen atau detergen dobi baharu digunakan mungkin menjadi punca kegatalan puting yang dialami. Sebaiknya pilihlah sabun dan pembersih yang hipoalergenik, tanpa pewangi dan bebas pewarna.

Ini kerana bahan kimia dalam banyak produk pembersih boleh menyebabkan ruam yang dipanggil dermatitis kontak. Ia boleh muncul sebagai tompok merah gatal pada badan.

Baca juga:

Punca puting gatal #4. Pakaian dalam

Payudara dan puting mungkin bertindak balas terhadap pewarna atau bahan elastik yang digunakan untuk membuat coli anda.

Dermatitis kontak boleh menyebabkan kemerahan dan kegatalan pada kawasan kulit yang menyentuh kain seperti puting.

Jika anda baru memakai coli baharu, kembali
gunakan bra
 yang lama untuk seketika dan perhatikan jika gatal itu hilang atau tidak.

5. Geseran

Puting boleh melecet apabila bergesel dengan pakaian
semasa bersenam
 atau kerana coli yang terlalu ketat.

Ia biasanya lebih menyakitkan daripada gatal, tetapi sesetengah wanita mengatakan geseran itu boleh terasa seperti gatal-gatal atau sensasi terbakar.

6. Kehamilan

Selain berat badan bertambah, mual pagi dan
perubahan hormon
,

puting gatal tanda awal kehamilan
 yang mungkin ramai tidak tahu.

Ia disebabkan perubahan hormon dan regangan kulit apabila payudara dan puting mengembang sebagai persediaan untuk
menyusukan bayi
.

Cocoa butter
, minyak kelapa atau salap lanolin yang disapu pada puting boleh membantu mengurangkan rasa gatal.

7. Menyusu badan

Sisa susu, saluran susu tersumbat dan masalah lekapan semasa penyusuan juga boleh mengakibatkan kegatalan pada puting dan sakit.

Justeru, amat penting untuk ibu memastikan bahagian tersebut bersih dan kering sebelum terus
mengepam susu
 atau menyusukan si manja.

Salap lanolin dan pad gel silikon yang disejukkan di dalam peti sejuk boleh membantu mengurangkan ketidakselesaan.

8. Jangkitan kulat

Untuk ibu menyusu, jika puting dan bahagian sekitarnya bukan sahaja gatal-gatal tetapi berkilat atau mengelupas, dan muncul sensasi tajam semasa penyusuan, lakukan pemeriksaan doktor. Ia adalah gejala
jangkitan kulat.

Doktor akan memberikan krim antikulat untuk disapu pada puting dan payudara serta ubat oral.

9. Menopaus penyebab puting gatal

Pada peringkat ini, kulit menjadi lebih nipis, kering dan mudah merengsa. Puncanya hormon yang naik turun dan tahap estrogen lebih rendah.

Badan menghasilkan kurang minyak, menyukarkan kulit untuk mengekalkan kelembapan. Kegatalan boleh berlaku pada mana-mana bahagian tubuh, khususnya faraj dan puting.

Gunakan pembersih badan lembut, kerapkan menyapu pelembap dan kurangkan
mandian air panas
.

10. Radiasi

Rawatan untuk kanser
 payudara
 boleh menyebabkan kegatalan teruk pada payudara dan puting.

Radiasi membunuh sel-sel kulit dan menyebabkan kekeringan, terbakar dan kegatalan apabila kulit mengelupas.

Urut bahagian terkesan dengan kiub ais, pakai pakaian lembut dan longgar serta perbanyakkan pengambilan air.

Antihistamin oral boleh membantu. Doktor juga boleh menetapkan kortikosteroid untuk disapu pada kulit.

11. Penyakit Paget

Merupakan jenis
kanser payudara
 jarang berlaku. Ia bermula pada saluran payudara dan merebak ke puting dan bahagian sekitarnya, selalunya hanya menjejaskan sebelah puting.

Ia kelihatan seperti ekzema dengan kulit berkerak, bersisik dan gatal. Anda mungkin melihat darah atau cecair kuning mengalir keluar.

Jika ruam tidak bertindak balas terhadap rawatan ekzema, anda mungkin memerlukan biopsi sampel tisu untuk mendapatkan kepastian. Penyakit Paget biasanya dirawat dengan pembedahan, diikuti dengan radiasi.

12. Tumor jinak sebab bahaya gatal puting

Kadangkala,
tumor bukan kanser
dalam saluran payudara boleh menyebabkan kegatalan puting dan berkerak.

Anda mungkin merasakan ketulan kecil atau perasan terdapat lelehan jernih atau berdarah daripada puting.

Pemeriksaan doktor

Jika anda mengalami sebarang gejala tidak normal selain puting gatal, lakukan pemeriksaan doktor. Ini penting untuk mengenal pasti keadaan yang menjadi puncanya dan mendapatkan rawatan sewajarnya.


Diagnosis Kanser Paru-Paru, Individu Berisiko WAJIB Buat Pemeriksaan Kesihatan Setahun Sekali

Pemeriksaan paru paru disaran untuk dilakukan sekurang-kurangnya setahun sekali, khususnya buat mereka yang berisiko menghidap kanser paru-paru.

Disebabkan kanser paru-paru sukar untuk dikesan awal, pemeriksaan berkala amat penting untuk

mencegah kanser paru-paru daripada merebak
.

Untuk mendapatkan lebih banyak info tentang Kanser Paru-Paru, sila dapatkannya

di sini.

Pemeriksaan paru paru: Ujian saringan

Ujian saringan amat disarankan oleh doktor kerana

rawatan lebih berkesan
 terhadap kanser yang dikesan awal, terutamanya:

Perokok tegar

Masih merokok ataupun sudah berhenti 15 tahun lalu

Berumur di antara 55 hingga 80 tahun

Definisi
perokok tegar
 ialah individu yang merokok hampir 30 tahun. Mereka menghisap rokok sekurang-kurangnya satu kotak sehari selama 30 tahun atau dua kotak sehari selama 15 tahun.

Ujian fizikal

Terdapat beberapa
cara pemeriksaan paru paru.
Sebagai contoh, doktor akan memeriksa sama ada anda mempunyai tanda-tanda seperti:

  Bunyi paru-paru yang tidak normal

  Kelenjar limfa membengkak

  Turun
berat badan
 secara mendadak

  Hujung jari membengkak (
clubbing/chubby fingernails
)

Simptom yang lazim dalam kalangan pesakit kanser paru-paru ialah batuk, nafas pendek (dyspnea) ataupun batuk berdarah (hemoptysis).

Baca juga:

Imbasan

Ujian imbasan dapat membantu doktor untuk melihat bahagian paru-paru yang tidak nampak dengan mata kasar.

Gambar yang diperoleh melalui ujian ini dapat membantu doktor untuk mencari lokasi kanser tersebut dan melihat sama ada ia telahpun merebak.

1. Ujian X-ray

Melalui ujian ini, doktor dapat melihat bahagian paru-paru pesakit dan mengesan jika ada sebarang abnormaliti.

Walau bagaimanapun, ujian X-ray tidak dapat digunakan untuk membezakan antara tumor yang disebabkan oleh kanser atau penyakit lain seperti abses paru-paru (
lung abscess
) iaitu sejenis penyakit yang menyebabkan paru-paru bernanah.

Oleh itu, pesakit mungkin perlukan ujian lain untuk menentukan sama
ada tumor
yang berada pada paru-paru tersebut ialah kanser atau tidak.

Pemeriksaan paru paru #2. Imbasan CT

Selepas ujian X-ray, pesakit selalunya akan menerima imbasan CT. Melalui imbasan CT, doktor boleh memperoleh imbasan paru-paru yang lebih terperinci dan tepat.

Imbasan CT merupakan prosedur yang tidak menyakitkan. Ujian ini mungkin akan mengambil masa di antara 10 hingga 30 minit.

3. Imbasan MRI

Sama seperti imbasan CT, imbasan MRI akan menghasilkan imej paru-paru yang lebih lengkap.

MRI selalunya digunakan untuk memeriksa sama ada kanser paru-paru yang pesakit alami telah merebak hingga ke otak ataupun
saraf tunjang
.

4. Imbasan PET- CT

Jika ujian CT dapat mengesan kehadiran kanser, doktor akan melakukan imbasan PET-CT untuk mengenal pasti kedudukan
sel kanser
 yang aktif.

Sama seperti imbasan CT, prosedur ini tidak menyakitkan dan mungkin memakan masa selama 30 hingga 60 minit.

Melalui keputusan imbasan PET-CT, doktor dapat membuat diagnosis yang lebih tepat dan mencadangkan kaedah rawatan yang bersesuaian dengan
tahap kanser
yang pesakit alami.

Biopsi dalam pemeriksaan paru paru

Biopsi paru-paru merupakan satu prosedur yang dilakukan untuk mengeluarkan sampel tisu abnormal menggunakan jarum biopsi ataupun pembedahan daripada badan untuk mengenal pasti sama ada tisu tersebut bersifat malignan atau tidak.

Jika anda dikesan mempunyai

simptom sakit kanser paru-paru
, anda mungkin akan menjalankan biopsi. Ada beberapa prosedur biopsi:

1.

Bronchoscopy

Bronchoscopy
 merupakan satu prosedur yang membolehkan doktor melihat ke dalam salur pernafasan dan paru-paru pesakit.

Semasa biopsi, doktor akan memberikan
ubat bius
sebelum memasukkan
bronchoscope
ke dalam hidung ataupun mulut pesakit.

2. Endobronchial ultrasound
(EBUS)

EBUS dalam pemeriksaan paru paru merupakan sejenis prosedur yang tidak invasif namun amat efektif.

Prosedur ini membolehkan doktor melakukan satu teknik yang dikenali sebagai
transbronchial needle aspiration
 (TBNA) untuk menyedut tisu daripada kawasan paru-paru tanpa sebarang pembedahan.

3.

Fine needle biopsy

Semasa doktor melakukan biopsi menggunakan jarum halus ataupun
fine needle biopsy
, doktor akan memasukkan jarum panjang melalui belakang badan untuk mengambil
sampel tisu.
 Prosedur ini selalunya dilakukan dengan bantuan imbasan CT dan
ultrasound
.

4.

Thorancentesis

Melalui prosedur ini, jarum akan dimasukkan melalui ruang di antara paru-paru dan dinding dada. Prosedur ini selalunya dilakukan untuk membuang cecair lebihan yang dikenali sebagai efusi pelural (
pleural effusion
).

Prosedur yang sama juga boleh dilakukan untuk menentukan punca pesakit mendapat efusi plural, sama ada disebabkan
kegagalan jantung,
 jangkitan paru-paru, tumor dan juga kanser.

5. Mediastinoscopy

Mediastinoscopy merupakan sejenis pembedahan toraks yang dilakukan dengan mediastinoscope untuk memeriksa bahagian dalam toraks yang terletak di antara paru-paru.

Selain digunakan untuk melakukan biopsi, prosedur yang sama turut dijalankan untuk memeriksa
kelenjar limfa
pesakit yang menghidap kanser paru-paru.

Pemeriksaan paru paru dan ujian makmal

1. Ujian fungsi pulmonary (
Pulmonary function testing
)

Apabila pesakit didiagnosis dengan kanser paru-paru, doktor akan melakukan ujian untuk memeriksa
fungsi pulmonari
 paru-paru.

Melalui pemeriksaan paru paru ini, doktor dapat mencadangkan rawatan yang paling sesuai untuk pesakit mengikut keadaan kesihatan mereka.

Doktor juga boleh melakukan ujian ini untuk memeriksa sama ada pesakit tersebut dalam keadaan yang sihat untuk melakukan pembedahan.

2. Ujian darah

Ujian darah
 dapat memberikan doktor informasi berkenaan keadaan kesihatan pesakit secara menyeluruh.

Ia juga dapat menguji sama ada organ pesakit dalam keadaan sihat atau tidak.

Ujian kimia darah boleh juga dilakukan untuk memeriksa sama ada hati atau buah pinggang pesakit berfungsi dalam keadaan yang baik.

Hasil daripada ujian darah ini membolehkan doktor menentukan sama ada pesakit mampu melalui pembedahan atau menerima rawatan lain.

3.

Sputum cytology

Doktor akan meminta pesakit untuk membuang kahak supaya sampel tersebut boleh dianalisa oleh seorang ahli patologi.

Melalui prosedur ini, doktor boleh mengesan kanser, terutama sekali jika kanser tersebut terletak pada bahagian tengah saluran pernafasan.

Cara ini tidak efektif untuk mengesan kanser yang terletak pada kawasan paru-paru yang lebih jauh.

4. Ujian genetik/Profil molekular

Pesakit yang menghidap kanser paru-paru bukan sel kecil boleh melakukan ujian profil molekular ataupun molekular profiling untuk mengenal pasti jenis kanser yang membentuk tumor di dalam tubuh pesakit.

Rawatan boleh diberikan secara lebih baik dan efektif

untuk melawan sel kanser tersebut.

Ujian PD-L1 dalam pemeriksaan paru paru

PD-L1 merupakan sejenis protein yang mengelakkan sel imun badan daripada menyerang sel yang sihat dalam tubuh badan manusia.

Terdapat sel kanser yang mempunyai bilangan PD-L1 yang banyak. Keadaan ini membantu sel kanser untuk ‘memperdaya’ sistem imun badan supaya tidak menyerangnya.

Jika kanser yang pesakit alami mempunyai sel PD-L1 yang tinggi, pesakit tersebut boleh dirawat dengan terapi imun. Melalui terapi ini,
sistem imun
 manusia akan dikuatkan lagi supaya ia boleh mengenal dan melawan sel kanser paru-paru.

Kebanyakan ujian PD-L1 dijalankan melalui prosedur biopsi.


Kekurangan Zat Besi Dalam Kalangan Kanak-kanak

Kenapa zat besi penting untuk kanak-kanak?

Zat besi
 adalah nutrien penting untuk pertumbuhan dan perkembangan anak anda. Zat besi menggalakkan pergerakan oksigen dari paru-paru ke seluruh badan dan membantu otot dalam menyimpan dan menggunakan oksigen. Sekiranya diet anak anda tidak mengandungi zat besi, mereka mungkin mendapat penyakit kekurangan zat besi atau anemia.

Kekurangan zat besi pada kanak-kanak boleh berlaku pada pelbagai peringkat, daripada simpanan zat besi hingga ke anemia iaitu keadaan kekurangan sel darah merah sihat yang mencukupi. Kekurangan zat besi yang tidak diatasi dapat mempengaruhi pertumbuhan dan perkembangan anak.

Berapakah zat besi diperlukan oleh kanak-kanak?

Pengambilan zat besi yang dicadangkan untuk kanak-kanak adalah seperti berikut:

7 – 12 bulan: 11 mg sehari

1 – 3 tahun: 7 mg sehari

4 – 8 tahun: 10 mg sehari

9 – 13 tahun: 8 mg sehari

14 – 18 tahun (Perempuan): 15 mg sehari

14 – 18 tahun (Lelaki): 11 mg sehari

Apakah tanda dan simptom kekurangan zat besi pada kanak-kanak?

Zat besi yang terlalu sedikit boleh membahayakan kemampuan anak anda berfungsi. Malangnya, kebanyakan tanda dan simptom kekurangan zat besi pada kanak-kanak sering kali tidak kelihatan sehingga berlakunya anemia.

Tanda-tanda biasa anemia mungkin termasuk:

Kulit pucat

Keletihan

Pertumbuhan dan perkembangan yang perlahan

Kurang selera makan

Pernafasan tidak normal

Masalah tingkah laku

Jangkitan biasa

Ketidaknormalan untuk zat non-nutritif seperti ais, kotoran, cat atau
kanji

Bagaimana mencegah kekurangan zat besi dalam kalangan kanak-kanak?

Sekiranya anak anda mendapat formula diperkaya zat besi, mereka mungkin mendapat jumlah besi yang disyorkan. Jika anda menyusu bayi anda, ikut cadangan tambahan ini:

Bayi jangka pendek.
 Berikan bayi anda suplemen zat besi pada usia 4 bulan. Teruskannya sehingga mereka mula makan dua atau lebih hidangan sehari makanan kaya zat besi seperti bijirin yang diperkaya atau
daging
 tulen. Jika anda menyusu dan beri formula bayi anda pada masa yang sama tetapi majoriti penyusuan bayi anda adalah formula, hentikan memberikan bayi anda dengan suplemen.

Bayi pramatang.
 Berikan bayi anda suplemen zat besi pada usia 2 minggu. Teruskan memberi suplemen sehingga bayi berumur setahun. Jika anda menyusu dan beri formula bayi pada masa yang sama tetapi majoriti penyusuan bayi anda adalah formula, hentikan memberikan bayi anda dengan suplemen.

Langkah pencegahan lain:

Berikan makanan yang kaya dengan zat besi.
 Apabila anda mula menawarkan pepejal bayi anda, biasanya antara umur 4 bulan dan 6 bulan, berikan makanan dengan tambahan zat besi seperti daging tulen dan bijirin bayi yang diperkaya zat besi. Untuk kanak-kanak yang lebih tua, sediakan makanan yang kaya dengan zat besi seperti daging merah, ayam, ikan, kacang dan sayur-sayuran berdaun hijau gelap.

Tidak terlalu banyak susu.
 Jangan biarkan kanak-kanak berumur antara 1 dan 5 minum lebih daripada 710 ml susu setiap hari.

Meningkatkan penyerapan.

Vitamin C
 menggalakkan penyerapan zat makanan. Anda boleh membantu anak anda menyerap zat besi dengan memotong makanan kaya vitamin C seperti sayur-sayuran hijau gelap, buah-buahan sitrus, strawberi, lada benggala dan tomato.

Kekurangan zat besi dan anemia biasanya didiagnosis menggunakan ujian darah. Bayi harus diuji bagi kekurangan zat besi bermula antara umur 9 hingga 12 bulan, dan bagi mereka yang mempunyai risiko tinggi untuk kekurangan zat besi, sekali lagi pada tahun berikutnya. Dengan hasil pemeriksaan, doktor mungkin mencadangkan suplemen zat besi oral atau multivitamin harian atau ujian selanjutnya.


Sakit Nak Bersama Suami Sebab Faraj Kering? Ada 6 Cara Nak Atasi, Pasti Lancar Lepas Ini!

Hello Doktor sering menerima persoalan tentang faraj kering daripada pembaca, sama ada wanita mahupun lelaki. Ramai yang mendedahkan masalah faraj kering dan pedih ini menyebabkan mereka sukar untuk melakukan hubungan seks bersama suami. Kenapa ia terjadi?

Untuk mendapatkan lebih banyak info tentang Kesihatan Wanita, sila dapatkannya
di sini.

Kajian di UK tentang faraj kering dan pedih

Menurut tinjauan yang dijalankan oleh Durex terhadap 1,200 wanita di UK, 73% daripada jumlah ini mengatakan bahawa hubungan seks adalah menyakitkan.

Satu pertiga wanita juga menyatakan kesakitan ini akan menjejaskan libido mereka sementara 1 daripada 10 wanita menegaskan ia akan menjejaskan hubungan mereka bersama pasangan.

Tinjauan itu turut menjelaskan puncanya adalah disebabkan oleh
faraj yang kering
 semasa melakukan hubungan intim.

Untuk pengetahuan anda, kira-kira 20 hingga 40% wanita yang berusia lingkungan 17 hingga 50 tahun akan mengalami masalah ini. Statistik ini menunjukkan bahawa bukan
wanita lanjut usia
 sahaja yang akan mengalaminya.

Mengejutkan, bukan?
Jadi kenapa masalah keadaan faraj ini boleh berlaku?

Apa punca faraj kering dan pedih?

Faraj kering dan pedih adalah punca kepada masalah ini.

Ia mungkin disebabkan oleh
kegelisahan
, kurang rangsangan sebelum
melakukan seks
, pernah mengalami seks yang menyakitkan pada masa dulu atau trauma lampau seperti gangguan atau serangan seksual.

Kesemua ini boleh menjadi punca miss V kering tanpa mengira berapa pun usia anda.

Selain itu, ia juga mungkin disebabkan oleh
kondisi Vaginismus
. Kondisi ini boleh dikesan ketika wanita melakukan 3 perkara berikut:

Wanita melakukan penetrasi bersama pasangan

Wanita memasukkan tampon ke dalam miss V

Wanita disentuh pada kawasan sekitar miss V

Tetapi apa yang dikatakan dengan Vaginismus itu dan apakah punca yang menyebabkan ia berlaku?

Bagi yang belum tahu, ia adalah 1
kondisi faraj
menjadi ketat pada bahagian luar miss V yang membuat penetrasi sukar atau tidak boleh dilakukan.

Keadaan ini terjadi kerana otot yang menyokong faraj,
pundi kencing
 dan rektum tidak berada dalam keadaan relaks.

Selain itu, ia juga mungkin disebabkan oleh
jangkitan yis
, cystitis, endometriosis, fibroid atau
jangkitan penyakit kelamin atau STD
 (sexually transmitted infection).

Kesemua ini adalah punca iritasi pada miss V. Ia sekali gus akan menyebabkan faraj kering dan hubungan seks yang berlangsung menjadi sesuatu aktiviti menyakitkan.

Ia juga dikaitkan dengan faktor emosi. Untuk mengetahuinya, anda perlu lakukan diagnosis. Doktor akan meminta anda untuk melakukan ujian fizikal dan bertanya sejarah kesihatan dan kehidupan seksual anda.

Apa wanita perlu lakukan?

Artikel berkaitan
:

Berita baiknya, masalah kekeringan pada faraj ia boleh diatasi dengan beberapa cara.

 Berikut merupakan 6 cara yang boleh dicuba:

Gunakan
minyak pelincir
 sebelum penetrasi

Gandakan masa anda semasa
foreplay

Jangan memaksa, biarkan proses berlaku dengan tenang

Kawal pernafasan anda dan fokus

Ambil estrogen jika anda sudah atau hampir menopaus

Berjumpa doktor untuk mendapatkan rawatan

Konklusi

Kesimpulannya, kondisi faraj kering ini mungkin tidak dapat dielakkan bagi sesetengah wanita. Akan tetapi, banyak teknik atau metode yang boleh anda lakukan untuk mengatasi keadaan ini.

Jadi jika anda mengalami masalah yang sama seperti ini jangan risau ya? Sebaiknya, dapatkan rawatan di klinik pakar sakit puan yang berdekatan.


Penjagaan Selepas Bersalin Penting! Kalau Tidak, Ibu Terdedah Kepada 9 Risiko Ini

Bagi ibu
melahirkan anak
, penjagaan kesihatan sepanjang tempoh darah nifas atau
puerperium
 adalah penting. Jika tidak, ia meningkatkan risiko masalah kesihatan. Jom fahaminya.

Untuk mendapatkan lebih banyak info tentang Kehamilan, sila dapatkannya
di sini.

Memahami tempoh darah nifas

Nifas atau dalam istilah perubatan dikenali sebagai
puerperium
 adalah tempoh daripada
tahap akhir bersalin
 sehingga sebahagian besar organ ibu kembali ke keadaan prakehamilan.

Tempoh ini bermula apabila
plasenta dikeluarkan daripada rahim
 dan berlangsung selama 6 minggu (42 hari).

Walau bagaimanapun, beberapa organ mengambil masa lebih dari 6 minggu, bahkan beberapa bulan untuk kembali kepada keadaan prakehamilan, seperti sistem urin (
ureter
).

Pun begitu, ada juga organ yang tidak akan kembali kepada keadaan prakehamilan seperti perineum.

Selepas bersalin, ini tempoh darah nifas segera

24 jam pertama selepas bersalin dikenali sebagai
immediate puerperium
dan ia adalah tahap kritikal.

Ini adalah masa di mana
rahim anda harus berkontraksi
 dengan baik. Ia perlu untuk menghentikan pendarahan daripada tapak pelekatan plasenta.

Selain itu, tempoh ini juga merupakan
permulaan penyusuan
 dan ikatan.

Pun begitu, dalam jangka masa ini juga boleh berlaku
banyak komplikasi kelahiran
 yang boleh mengancam nyawa.

Ini termasuk pendarahan berlebihan yang dialami ibu melahirkan anak,
kegagalan jantung
 dan lain-lain masalah kesihatan.

Keadan ini umumnya jarang untuk berlaku. Tetapi walaupun dengan
kelahiran faraj normal,
 masih wujud risiko kematian kepada 1 dalam 10,000 wanita.

Risiko ini mungkin lebih tinggi kepada
wanita dengan masalah kesihatan sedia ada seperti anemia
, darah tinggi atau penyakit jantung.

Jika kaedah
melahirkan anak adalah melalui pembedahan atau bersalin caesarean
, risikonya juga semakin tinggi.

Disebabkan itu, kebanyakan ibu yang telah selamat
melahirkan anak
 akan disaran dan dinasihatkan untuk tinggal di hospital sekurang-kurangnya untuk tempoh 24 jam.

Tempoh puerperium awal

Tempoh darah nifas ini merujuk kepada hari ke-2 hingga 7, di mana perubahan besar berlaku bermula pada saluran faraj.

Ini mungkin juga merupakan masa penyesuaian maksimum untuk anda memahami peranan baru bergelar ‘ibu’.

Terdapat banyak perubahan kecil pada tubuh, namun perkara penting yang harus anda ketahui, seperti:

Cecair faraj

Berlaku disebabkan penyingkiran lapisan dalam rahim. Selama 4 hari pertama, terdapat pendarahan segar, seperti aliran haid yang berat.

Anda mungkin perlu
menggunakan 2 tuala wanita
 pada satu masa, menukar 3 – 4 kali sehari.

Walau bagaimanapun, jika anda berasa sangat berat, atau terdapat gumpalan darah besar terus keluar, maklumkan segera kepada doktor.

Menjelang hari ke-5, biasanya aliran darah akan berkurangan dan mungkin lebih banyak darah berwarna coklat kekuningan. Teruskan memakai tuala wanita.

Pendarahan ini biasanya akan berhenti pada akhir minggu kedua.

Dalam masa yang sama, penjagaan kebersihan episiotomi penting bagi mengelakkan jangkitan.

Jika muncul sebarang bau busuk, maklumkan kepada doktor.

Baca juga:

Urin

Hari pertama anda mesti kencing sekurang-kurangnya 2 – 3 jam sekali,
walaupun sakit pada bahagian jahitan
.

Ini kerana pundi kencing boleh menjadi penuh tanpa anda sedari dan boleh
menyebabkan jangkitan
.

Pada minggu pertama bersalin, ibu melahirkan anak akan menyedari bahawa kekerapan kencing lebih tinggi.

Ini kerana tubuh sedang membuang lebihan air dan garam yang tersimpan
sepanjang tempoh kehamilan
.

Najis

2 hari pertama selepas melahirkan anak, anda mungkin tidak mempunyai pergerakan usus yang baik.

Ia dipengaruhi pelbagai faktor, antaranya anda mungkin tidak makan banyak
sebelum bersalin
, keletihan dan mengantuk.

Selain itu, kesakitan pada bahagian episiotomi juga boleh menjadi punca yang menyebabkannya.

Sepanjang tempoh nifas, penting untuk anda mengambil makanan tinggi serat bagi mengelakkan sembelit atau najis keras.

Payudara

Pada hari pertama, anda akan
mengeluarkan susu kolostrum
 – cecair kekuningan daripada payudara.

Menjelang hari ke-3, aliran susu akan semakin meningkat. Ia disebabkan perubahan hormon.

Jadi, pastikan proses penyusuan badan dilakukan secara berkala bagi
mengelakkan payudara menjadi bengkak
.

Tempoh darah nifas tidak normal bagi ibu melahirkan anak

Seorang ibu melahirkan anak berisiko mengalami
abnormal puerperium
. Ia melibatkan keadaan kesihatan seperti:

1. Hemorrhage

Ditakrifkan sebagai kehilangan darah yang berlebihan semasa atau selepas tahap ketiga bersalin.

Pendarahan awal selepas bersalin digambarkan berlaku dalam tempoh 24 jam pertama selepas kelahiran.

Pendarahan lewat pula kerap berlaku 1 – 2 minggu selepas melahirkan anak tetapi mungkin juga terjadi selepas minggu ke-6 bersalin.

2. Jangkitan

Endometritis

Pembengkakan pada dinding rahim. Punca keadaan ini biasanya disebabkan oleh bakteria normal faraj atau bakteria enterik
(enteric bacteria)
.

Jangkitan saluran kencing

Urinary tract infection (UTI) ditakrifkan sebagai keradangan bakteria pada pundi kencing atau salurannya.

Patogen paling biasa adalah E coli. Semasa hamil, UTI boleh berlaku berpunca daripada kumpulan B Streptococcus.

Mastitis

Dalam tempoh darah nifas ini, masalah mastitis juga boleh berlaku. Ia didefinisikan sebagai keradangan kelenjar susu.

Simptom yang boleh dialami ibu adalah demam, tubuh menggigil dan bengkak pada payudara.

Jangkitan luka

Jangkitan luka selepas bersalin merangkumi jangkitan pada perineum yang berkembang di tempat episiotomi serta jangkitan pada luka di perut
selepas pembedahan C-Sec
.

3.
Septic Pelvic Thrombophlebitis

Merujuk kepada keradangan vena dengan pembentukan trombus bersama dengan demam yang tidak responsif terhadap terapi antibiotik.

4. Gangguan endokrin ketika tempoh darah nifas

Disfungsi tiroid selepas melahirkan anak boleh berlaku bila-bila masa pada tahun pertama selepas bersalin.

5. Gangguan psikiatrik

Tiga gangguan psikiatri mungkin timbul dalam tempoh nifas adalah kemurungan selepas bersalin,
blues
selepas bersalin dan psikosis selepas bersalin.

Kesimpulan

Selepas bersalin dan sepanjang tempoh darah nifas, khasnya, adalah waktu sangat ‘rapuh’ kepada ibu melahirkan anak. Disebabkan itu, penjagaan yang rapi diperlukan merangkumi aspek fizikal, mental serta emosi.

Jika terdapat sebarang kebimbangan, lakukan pemeriksaan doktor dengan segera.


Kalau Ada Diabetes Masa Hamil, Ibu PERLU Ikut 7 Tip Diet Pemakanan Ini!

Diabetes boleh terjadi kepada sesiapa termasuklah wanita mengandung
. Jika anda salah seorang daripadanya, maka sila amalkan diet untuk ibu hamil dengan kencing manis.

Persoalannya, bagaimanakah cara yang betul untuk tujuan tersebut? Adakah ibu hamil itu perlu jaga makan dan minum seperti pesakit diabetes yang lain juga?

Ya, penderita diabetes gestasi tidak boleh sebarangan mengambil diet pemakanan untuk jaga kesihatan diri dan bayi. Jom teruskan membaca artikel ini bagi mengetahui diet untuk ibu hamil yang diabetes!

Diabetes & ibu hamil

Diabetes gestasi adalah penyakit kencing manis ketika hamil yang bermula semasa minggu ke-24.

Kondisi ini akan mempengaruhi sistem tubuh badan dalam hal menggunakan glukosa lantas menyebabkan peningkatan kadar gula dalam darah buat si ibu hamil.

Kebiasaannya, kadar glukosa ini akan kembali normal selepas bersalin, namun masih wujud risiko di mana ibu hamil menghidap kencing manis jenis 2 pula kelak.

Jika keadaan kesihatan ini tidak berjaya dikawal dengan baik
, maka akan terjadi masalah kepada si ibu dan juga bayi dalam kandungan. Jadi, sila urus kondisi ini dengan baik!

Apa simptom diabetes gestasi?

Untuk pengetahuan anda, diabetes gestasi mungkin tidak akan menunjukkan sebarang simptom dan hanya dapat dikesan melalui ujian saringan penyakit itu.

Pun begitu,
sesetengah ibu hamil juga mungkin akan mengalami beberapa simptom
 jika kadar gula dalam darah meningkat terlalu tinggi termasuklah:

Kerap haus

Kerap kencing

Cepat penat

Mulut kering

Apa yang mungkin mengelirukan di sini adalah kesemua simptom di atas juga merupakan gejala biasa berlaku ketika kehamilan. Jadi, sila buat pemeriksaan doktor, ya!

Apa punca diabetes gestasi?

Sekiranya tubuh badan wanita mengandung tidak dapat menghasilkan insulin dan memanfaatkan glukosa dengan baik, maka diabetes gestasi boleh terjadi.

Dalam pada itu juga,
 keadaan kesihatan ini turut dipengaruhi oleh beberapa faktor risiko
 yang mungkin wujud pada diri seorang ibu hamil termasuklah:

Berusia 25 tahun ke atas

Sejarah ahli keluarga dengan diabetes

Pernah ada kondisi kencing manis

Berat badan berlebihan (BMI 30 ke atas)

Mengandung bayi yang lebih berat

Mengalami sindrom polisistik ovari

Menghidap intoleransi glukosa

Mengambil ubatan tertentu seperti glukokortikoid (untuk asma atau penyakit autoimun), beta-blockers (untuk tekanan darah tinggi atau kadar jantung laju) atau antipsikotik (untuk masalah penyakit mental)

Anda mungkin berisiko untuk mengalaminya jika ada faktor-faktor risiko di atas. Jadi, sila berjumpa dengan doktor segera untuk buat pemeriksaan.

Diet untuk ibu hamil dengan kencing manis!

Bagaimana untuk mengawal kondisi ini bagi mengelakkan komplikasi lain? Jawapannya adalah mengamalkan diet untuk ibu hamil dengan kencing manis!

#1. Jangan makan terlalu banyak

Sebagai contoh,
anda boleh ambil 3 hidangan maksimun dalam masa sehari
 agar masih dapat nutrisi dan elak kadar gula dalam darah menjadi terlalu tinggi.

#2. Lebihkan mengambil serat

Anda mungkin perlu lebih banyak mengambil serat daripada roti, nasi, barli, kekacang atau bijirin lain agar mampu mengekalkan kadar glukosa dalam tubuh badan.

Diet untuk ibu hamil yang ada diabetes #3. Lebihkan mengambil susu

Susu adalah sumber kalsium terbaik dan memandangkan ia adalah cecair, maka susu akan dapat diserap dengan lebih cepat. Namun, jangan ambil terlalu banyak ya.

#4. Kurangkan mengambil gula

Sudah terang lagi bersuluh,
perkara paling penting yang anda perlu elak adalah makanan atau minuman yang tinggi gula
 bagi mengekalkan gula dalam darah.

#5. Jangan cuai bersarapan pagi

Kadar glukosa adalah sukar dikawal pada waktu pagi ekoran hormon kehamilan yang kuat. Oleh itu, sila bersarapan pagi dengan pilihan hidangan yang tepat.

#6. Pilih alternatif yang paling baik

Bagi menggantikan gula,
 ibu hamil juga mungkin boleh menggunakan pemanis alternatif
 seperti berikut bagi mengelak diabetes gestasi menjadi lebih teruk:

Aspartame

Acesulfame

Sucralose

Stevia

#7. Ibu hamil perlu kekal aktif

Akhir sekali, adalah sangat penting bagi setiap ibu hamil sama ada dengan diabetes atau tidak untuk sentiasa kekal aktif bagi memastikan kecergasan dan kekuatan tubuh badan.

Kurangkan manisan ketika bayi dalam kandungan!

Konklusinya, setiap daripada ibu hamil wajar mengurangkan pengambilan makanan atau minuman yang tinggi gula terutamanya buat mereka yang ada kencing manis.

Sekiranya berlaku sebarang masalah ketika kehamilan yang disebabkan oleh kondisi ini, sila segera berjumpa dan berbincang dengan doktor untuk informasi lebih lanjut.


Jika Wanita Alami Morning Sickness Lebih 14 Minggu, Ia Mungkin Petanda 'HG'!

Buat para wanita yang pernah atau sedang dalam proses kehamilan, sudah pasti anda semua tahu apa itu morning sickness bukan?

Meskipun tidak semua ibu hamil mengalaminya, kondisi ini sudah pasti akan menjejaskan dan memenatkan anda yang sedang berbadan dua.

Sekiranya anda salah seorang daripada mereka, jangan hanya berdiam diri dan menganggap bahawa berehat sahaja sudah mencukupi buat anda.

Jom teruskan membaca artikel ini untuk tahu dengan lebih lanjut kerana anda berisiko menghidapi kondisi yang disebut sebagai ‘HG’!

Untuk mendapatkan lebih banyak info tentang kehamilan di Malaysia, sila dapatkannya
di sini.

Apa itu morning sickness?

Bagi kebanyakan wanita normal, mabuk hamil (
morning sickness
) adalah salah satu
petanda pertama yang menunjukkan seseorang itu hamil
.

Meskipun namanya sinonim dengan waktu pagi, lebih separuh kes mual dan muntah semasa hamil tidak berlaku pada waktu itu sahaja.

Kebiasaannya, gejala morning sickness ini akan berlaku pada awal kehamilan sehingga usia kandungan berusia sekitar 14 minggu.

Pun begitu, wujud juga kes di mana ada wanita yang mengalaminya lebih lama daripada tempoh tersebut dan
kondisi ini disebut sebagai hyperemesis gravidarum (HG)
.

HG dipercayai menjejaskan kira-kira 3 daripada 100 kehamilan dan menyebabkan mual serta muntah yang sangat teruk, berlebihan dan berterusan.

Baca juga:

Kebelakangan Ini Kerap Rasa Mual? Ini Simptom Hamil @ Period? Ada 8 Tanda Hamil VS Haid

Cari Cara Elak Morning Sickness? Ini Khasiat Durian Belanda Untuk Ibu Hamil

Simptom

Jika ia hanya sekadar gejala apa itu
morning sickness
, anda mungkin akan mengalami rasa mual dan muntah yang biasa terutamanya pada waktu pagi.

Namun jika ia berubah menjadi lebih teruk yakni HG, anda perlu lebih risau kerana ia berisiko membuat tubuh badan kehilangan banyak nutrisi.

Berikut adalah antara simptom HG:

Muntah lebih dari 3 atau 4 kali dalam sehari

Sentiasa rasa mual

Hilang selera makan

Dehidrasi

Ketosis

Penyusutan berat badan ketika hamil

Tekanan darah rendah ketika berdiri

Sakit kepala

Dehidrasi

Pengsan

Sekiranya dibiarkan tanpa sebarang rawatan, ia sekali gus akan membahayakan tubuh badan si ibu serta janin di dalam kandungan.

Apa punca ini terjadi?

Untuk pengetahuan anda, akan berlaku banyak perubahan pada tubuh badan si ibu hamil termasuklah dalam aspek fizikal dan mental.

Ini juga merangkumi morning sickness, yang berlaku pada majoriti wanita hamil terutamanya pada tempoh awal kehamilan.

Pun begitu, ada beberapa faktor risiko yang akan menyebabkan kondisi menjadi lebih teruk seperti berikut:

Berat badan berlebihan

Kehamilan pertama

Kehamilan berganda

Sejarah pernah mabuk hamil

Migrain

Mungkin juga wujud punca lain yang tidak dinyatakan di atas, sila berjumpa doktor untuk diagnosis lebih tepat.

Cara mengatasi
morning sickness
!

Selepas mengetahui maksud apa itu
morning sicknes
s, anda perlu tahu cara mengatasinya terlebih dahulu.

Perkara pertama yang perlu dilakukan adalah berjumpa doktor, seterusnya mungkin akan disarankan untuk anda:

#1. Mengambil suplemen tambahan

Sebenarnya, kondisi mual dan muntah sehingga menyebabkan HG ini mungkin boleh dicegah dari berulang dengan mengambil suplemen tambahan.

Antara jenis suplemen yang mungkin paling efektif adalah vitamin B6 dan B12, selain suplemen lain berasaskan
bahan tradisional seperti madu dan halia
.

#2. Mengambil makanan sesuai

Selain itu, kondisi ini juga munfkin boleh diatasi dan ditangani dengan baik jika mengambil makanan sesuai secara kerap tetapi bersaiz kecil.

Antara jenis makanan yang dipercayai paling sesuai buat penderita morning sickeness adalah
makanan kering seperti roti dan biskut
.

Cara mengatasi morning sickness & HG #3. IV

Cecair intravena (IV) mungkin perlu diambil oleh
ibu hamil yang selalu rasa mual dan muntah
 pada awal fasa kehamilan dan seterusnya.

Bagi kes kronik seperti HG, wanita tersebut mungkin perlu dimasukkan ke hospital bagi menerima rawatan dengan menyuntik IV ke dalam badan.

#4. Ubatan klinikal

Akhir sekali, ada beberapa jenis ubatan klinikal yang boleh dan perlu diambil oleh
 si ibu yang mengalami masalah morning sickness kronik
.

Antara jenis ubatan tersebut adalah seperti berikut:

Promethazine

Meclizine

Droperidol

Namun segala pemberian ubatan atau suntikan perlulah dipreskripsikan oleh doktor pakar terlebih dahulu bagi mengelak sebarang komplikasi.

Harap anda lebih memahami apa itu
morning sickness
!

Konklusinya, mungkin benar bahawa mual dan muntah adalah petanda pertama bahawa anda sedang dalam proses kehamilan.

Pun begitu, jangan sesekali beranggapan bahawa gejala morning sickness ini adalah normal dan tidak perlu diberi perhatian.

Ada risiko bahawa anda juga mungkin salah seorang
 wanita yang mengalami kondisi bernama HG
, jadi sila berwaspada! Kami berharap agar artikel ini dapat menerangkan maksud apa itu
morning sickness
 kepada anda!


8 Manfaat Peria Katak Kena Tahu, Tapi Betul Ke Ia Juga Boleh Rawat Diabetes?

Anda pernah mengetahui berkenaan peria katak? Ya, ia berbeza sedikit berbanding daripada peria yang biasa kita makan.

Peria ini  mempunyai saiz yang lebih kecil sekurang-kurangnya sekali ganda lebih kecil berbanding peria biasa.

 Rasanya pula lebih pahit berbanding peria yang biasa
 didapati di pasar-pasar.

Peria ini sering dibuat sebagai ubat berbanding peria biasa yang sering digunakan dalam masakan lauk pauk.

Peria ini juga dikenali sebagai
bitter gourd, balsam pear, balsam apple, wild cucumber
dan
 bitter cucumber
 dalam bahasa Inggeris atau
karela
 jika di India.

Ia merupakan sayuran buah yang unik yang boleh digunakan sebagai makanan dan juga sebagai ubat.

Buahnya adalah bahagian yang boleh dimakan daripada tumbuhan yang bernama
Momordica Charantia
, yang merupakan sejenis pokok memanjat daripada keluarga
Cucurbitaceae
.

Buahnya dianggap sebagai
buah yang paling pahit daripada kalangan semua jenis
 buah-buahan dan sayur-sayuran.

Pohonnya tumbuh subur di kawasan tropika dan subtropika, termasuklah:

Amerika Selatan

Asia

Sebahagian daripada Afrika

Caribbean

Bagaimana ia berfungsi terhadap diabetes?

Selain ia berfungsi sebagai antara bahan makanan, peria ini juga telah lama digunakan sebagai ubat herba untuk pelbagai jenis penyakit,
 termasuklah diabetes jenis 2
.

Buahnya mengandungi sekurang-kurangnya tiga zat aktif dengan sifat-sifat anti-diabetes, termasuklah
charantin
, yang telah disahkan mempunyai
 kesan dalam menurunkan glukosa darah
, selain
vicine
 dan sebatian insulin yang dikenali sebagai
polipeptida-p
.

Charantin
: Ia adalah sejenis bahan berpotensi yang mengandungi sifat-sifat antidiabetes.
Charantin
 boleh digunakan untuk merawat diabetes dan ia merupakan campuran dua sebatian yang dikenali sebagai
sitosteryl glucoside
 dan
stigmasteryl glucoside
.

Vicine
: Ia adalah sebatian
glycol alkaloid
 yang
diasingkan daripada biji-biji buah peria ini
.

Polipeptida-p
: Ia juga dikenali dengan nama
p-insulin
, yang merupakan protein hipoglisemik yang menyerupai insulin. Ia telah ditunjukkan dalam menurunkan tahap gula darah dalam tubuh manusia selain gerbil dan langur apabila disuntik dibawah permukaan kulit.
P-insulin
 bertindak dengan cara mengajuk tindakan seperti mana yang dilakukan oleh insulin tubuh manusia.

Zat-zat ini juga berfungsi dan bertindak sama ada secara individu atau bersama untuk
membantu mengurangkan kadar gula darah
.

Peria ini juga diketahui mengandungi kandungan
lektin
 yang mengurangkan konsentrasi glukosa darah dengan bertindak pada tisu periferal dan menekan selera makan.

Tindakannya adalah sama
dengan kesan insulin di bahagian otak
.

Lektin
 dianggap sebagai faktor utama di sebalik kesan hipoglisemik yang berkembang selepas seseorang individu memakan peria katak.

Peria katak mampu menurunkan gula darah

Dalam beberapa tahun kebelakangan ini, beberapa kajian telah mengesahkan
peranannya dalam mengawal gula darah
.

Kajian yang telah dijalankan selama 3 bulan terhadap 24 individu dewasa yang mempunyai diabetes menunjukkan bahawa dengan mengambil 2,000 mg peria ini setiap hari boleh menurunkan gula darah dan hemoglobin A1c.

Selain itu, suplemen peria ini telah mengurangkan
fructosamine
 secara ketara.
Fructosamine
 ialah penanda lain bagi kawalan gula darah jangka panjang.

Peria ini dianggap memperbaiki cara gula digunakan dalam tisu badan manusia
dan mempromosikan rembesan hormon insulin
, iaitu hormon yang bertanggungjawab untuk mengawal paras gula darah.

Baca lagi artikel berkaitan:

Menggigil Antara Simptom Ketagihan Gula, Ini Cara Untuk Elak Ambil Makanan Manis

Selain Jaga Pemakanan, 10 Cara Ini ‘Confirm’ Jadi Untuk Turunkan Bacaan Gula Darah!

8 Jenis Makanan Terbaik Untuk Pesakit Kencing Manis, Semuanya Tak Manis & Boleh Kawal Gula!

Walau bagaimanapun, penyelidikan yang dijalankan terhadap manusia adalah masih terhad.

Lebih banyak kajian yang lebih besar dan berkualiti tinggi diperlukan untuk memahami bagaimana peria ini boleh
memberi kesan kepada kadar gula darah
 dalam populasi umum.

Peria katak boleh mengurangkan berat badan

Anda boleh mencuba menukarkan bahan makanan yang tinggi kalori dengannya.

Peria ini juga dapat
membantu meningkatkan pengambilan serat
 dan mengurangkan kalori untuk menggalakkan lagi penurunan berat badan.

Sesetengah kajian juga menunjukkan bahawa peria ini boleh memberi kesan yang baik terhadap pembakaran lemak dan penurunan berat badan.

Satu kajian mendapati bahawa dengan memakan kapsul yang
 mengandungi 4.8 gram ekstrak peria katak
 setiap hari boleh mengurangkan lemak perut secara signifikan.

Secara puratanya, peserta kajian telah kehilangan sebanyak 0.5 inci (1.3 cm) dari lilitan pinggang mereka selepas tujuh minggu tempoh masa kajian.

Kesan sampingan makan peria katak

Sekiranya anda merancang untuk
menambahkan peria ini ke dalam hidangan anda
, pastikan anda menghadkan diri anda untuk tidak memakannya lebih daripada 57 gram peria ini atau tidak lebih daripada dua biji dalam sehari, kerana penggunaan buah ini secara berlebihan boleh menyebabkan sakit perut ringan atau cirit-birit.

Sekiranya seseorang memakan peria katak dengan jumlah yang terlalu banyak, sama ada sebagai makanan atau suplemen, mereka mungkin mengalami keadaan seperti berikut:

Masalah gastrousus, termasuklah cirit-birit

Muntah dan cirit-birit dalam kalangan kanak-kanak

Wanita hamil tidak boleh memakan peria ini dalam apa jua bentuk kerana ia boleh meningkatkan risiko pendarahan, kontraksi, dan keguguran.

Sekiranya anda mempertimbangkan untuk menggunakan peria ini bagi kawalan glisemik, anda harus berjumpa dengan doktor atau profesional penjagaan kesihatan anda terlebih dahulu untuk memastikan ia selamat untuk digunakan
 bersama ubat diabetes anda yang telah ditetapkan
.

Ini kerana terdapat risiko jika anda mengambil peria ini bersama-sama dengan
 ubat diabetes atau insulin
 yang boleh menyebabkan hipoglisemia (gula darah yang sangat rendah).


Definisi

Apa itu Anemia akibat kekurangan vitamin B12 dan asid folik?

Sel darah merah atau erythrocytes – sel darah paling lazim – memegang tugas yang paling utama untuk membawa oksigen kepada tisu-tisu badan – mengikut aliran darah melalui sistem peredaran. Vitamin B12 dan asid folik memainkan peranan yang penting dalam proses penghasilan sel darah merah (eryhropoiesis) dimana sel darah yang baru dan sihat dihasilkan untuk menggantikan sel darah yang lama.
Erythroblast
 memerlukan asid folik dan vitamin B12 untuk perkembangan semasa proses pembezaan.

Anemia akibat kekurangan vitamin B12 dan asid folik bermaksud badan anda tidak mempunyai vitamin yang mencukupi dan kemudiannya akan menyebabkan erythroblast mati (apoptosis). Dengan kata lain, tidak mempunyai vitamin B12 yang mencukupi boleh menyebabkan anemia, disebabkan penghasilan sel darah merah yang tidak berkesan.

Apakah kebarangkalian Anemia akibat kekurangan vitamin B12 dan asid folik?

Anemia disebabkan kekurangan vitamin B12 dan asid folik adalah biasa. Ia boleh diatasi dengan mengurangkan faktor risikonya. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Anemia akibat kekurangan vitamin B12 dan asid folik?

Simptom yang lazim berlaku untuk anemia disebabkan kekurangan vitamin B12 dan asid folik adalah seperti berikut:

Lesu;

Sesak nafas;

Pening;

Kulit pucat atau kuning;

Degupan jantung tidak teratur;

Hilang berat badan;

Kebas pada tangan dan kaki;

Lemah otot;

Perubahan personaliti;

Pergerakan tidak stabil;

Cepat lupa atau keliru.

Terdapat beberapa simptom yang tidak dinyatakan di atas. Sila berunding dengan doktor sekiranya anda mempunyai sebarang persoalan berkaitan simptom yang anda alami.

Bila saya harus berjumpa doktor?

Sekiranya anda mempunyai sebarang tanda atau simptom seperti yang dinyatakan di atas atau sebarang persoalan, sila berunding dengan doktor anda. Setiap individu memberi tindak balas berbeza. Berbincang dengan doktor tentang rawatan anda adalah pilihan yang terbaik.

Punca

Apakah Punca Anemia akibat kekurangan vitamin B12 dan asid folik?

Serapan vitamin B12 dan asid folik yang tidak mencukupi merupakan punca utama kepada anemia jenis ini. Sebagai contoh, apabila:

Anda menghidap
pernicious anemia
dimana sel yang bertanggungjawab untuk menyerap vitamin B12 di dalam perut anda diserang oleh sisitem imuniti badan anda sendiri.

Anda menjalani pembedahan untuk membuang sebahagian daripada perut atau bahagian terakhir dalam usus kecil anda, yang dipanggil sebagai ileum. Ini termasuk jenis pembedahan yang digunakan untuk membantu mengurangkan berat bagi individu yang mempunyai masalah berlebihan berat badan.

Anda mempunyai masalah penghadaman seperti sprue – makanan tidak dapat diserap dengan baik (juga dikenali sebagai
celiac disease
), penyakit
Crohn’s,
pertumbuhan

bakteria atau parasit di dalam usus kecil.

Faktor-faktor Risiko

Apakah yang meningkatkan risiko saya kepada Anemia akibat kekurangan vitamin B12 dan asid folik?

Anemia akibat kurang asid folik

Risiko anda untuk mendapat anemia akibat kurang asid folik akan meningkat jika:

Anda hamil dan jumlah pengambilan asid folik tidak sama dengan peningkatan kemahuan badan anda semasa hamil.

Anda mempunyai masalah usus yang mengganggu penyerapan asid folik.

Anda mengambil alkohol secara berlebihan kerana alkohol mengganggu penyerapan asid folik.

Anda mengambil beberapa ubat yang dipreskrip seperti ubat anti-sawan, yang menghalang penyerapan asid folik.

Anda sedang menjalani rawatan hemodialisis untuk masalah kegagalan buah pinggang berfungsi. Tanya kepada doktor anda keperluan untuk mengambil suplemen asid folik untuk mengelakkan masalah kekurangan asid folik.

Anda sedang menjalani rawatan untuk kanser. Sesetengah ubat digunakan untuk merawat kanser boleh mengganggu metabolisme asid folik.

Anda mengamalkan diet tidak seimbang, kurang buah-buhan segar dan sayur-sayuran, atau anda sentiasa masak makanan dalam tempoh yang lama, yang mungkin meningkatkan risiko mendapat anemia akibat kekurangan asid folik.

Anemia disebabkan kekurangan vitamin B-12 (
pernicious anemia
)

Anda berisiko tinggi untuk mendapat anemia disebabkan kekurangan vitamin B12 sekiranya:

Anda tidak mengambil daging dan produk tenusu, iaitu makanan yang mengandungi banyak vitamin B12. Vegetarian yang tidak makan produk tenusu dan vegan, iaitu individu yang tidak makan daripada haiwan, mungkin mempunyai masalah anemia kategori ini.

Anda mempunyai penyakit usus atau pertumbuhan bakteria tidak normal di dalam perut atau anda pernah menjalani rawatan membuang sebahagian daripada usus atau perut anda.

Anda kekurangan faktor dalaman – sejenis protein yang dirembeskan oleh perut yang diperlukan untuk menyerap vitamin B12. kekurangan faktor ini mungkin disebabkan oleh tindak balas autoimmun, atau mungkin juga ia penyakit keturunan.

Anda mengambil beberapa jenis ubat. Antasid, proton pump inhibitors (such as omeprazol)  dan beberapa ubat lain yang digunakan untuk merawat kencing manis jenis 2, mungkin mengganggu penyerapan vitamin B12.

Anda menghidap penyakit autoimmun yang lain. Individu yang mempunyai masalah endokrin yang berkaitan dengan autoimmun seperti kencing manis atau penyakit tiroid mungkin meningkatkan risiko untuk menghidap jenis anemia kekurangan vitamin B12 yang khusus iaitu
pernicious anemia.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Anemia akibat kekurangan vitamin B12 dan asid folik didiagnosis?

Doktor memberi diagnosis untuk penyakit anemia akibat kekurangan vitamin melalui simptom-simptom dan juga keputusan para klinikal. Ujian darah ialah ujian yang berkesan untuk membantu memberi kepastian tentang kes anemia disebabkan kekurangan vitamin B12 dan asid folik.

Bagaimana pesakit Anemia akibat kekurangan vitamin B12 dan asid folik dirawat?

Dalam kebanyakan kes, pesakit secara umumnya diberi suntikan suplemen atau tablet untuk menggantikan vitamin yang kurang.

Suplemen vitamin B12 biasanya diberi dalam bentuk suntikan pada awalnya. Kemudian, doktor anda akan mengambil kira keadaan kekurangan yang anda alami dan mungkin memberi vitamin tersebut dalam bentuk berbeza. Anda mungkin perlukan tablet B12 diantara waktu makan atau suntikan berkala atau hanya dengan pengambilan diet yang seimbang.

Tablet asid folik digunakan untuk menyimpan semula tahap asid folik dalam badan. Rawatan biasanya diambil sehingga 4 bulan.

Perlu diingatkan bahawa diet yang seimbang juga salah satu rawatan yang berkesan serta dapat menghalang daripada keadaan ini berlaku.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Anemia akibat kekurangan vitamin B12 dan asid folik?

Gaya hidup dan kaedah pengubatan sampingan berikut mungkin membantu anda mengatasi masalah anemia ini:

Memilih diet yang sihat yang merangkumi pelbagai jenis makanan.

Makanan yang kaya dengan asid folik ialah:

Sayur-sayuran berdaun hijau gelap;

Kekacang;

Produk yang diperkaya dengan gandum, seperti roti, bijirin, pasta dan nasi;

Buah-buahan dan jus buah.

Makanan yang kaya dengan vitamin B12 ialah:

Telur;

Makanan yang diperkuatkan (fortified) seperti bijirin sarapan;

Susu, keju dan yogurt;

Daging putih dan merah serta kerang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Minum Jus Lemon Untuk Kurus? Tapi Tahu Tak, Ini KESANNYA Jika Berlebihan!

Orang kata minum jus lemon baik untuk kesihatan. Tetapi pengambilan air daripada buah sitrus ini secara berlebihan boleh mendatangkan keburukan. Ini penjelasannya…

Untuk mendapatkan lebih banyak info tentang Pemakanan Sihat, sila dapatkannya
di sini.

Pengambilan jus lemon

Air lemon adalah sumber yang membekalkan anda dengan vitamin C dan asid sitrik yang mencukupi. Dan tanpa mengambil jumlah lemon yang besar, anda masih boleh mendapat manfaat antioksidan.

Buah-buahan sitrus
adalah sumber unik flavanones, yang menambah kepada pengaruh antioksidan minuman lemon.

Walaupun
air perahan buah lemon
 adalah baik untuk kesihatan anda, penggunaan yang berlebihan akan membawa anda dalam bahaya hakisan gigi dan gangguan sistem gastrousus.

Manfaat
Kesihatan
Vitamin C Daripada Jus Lemon

Lemon, serta buah-buahan sitrus yang lain, adalah makanan tambahan yang baik daripada
vitamin C
.

Sebiji lemon mengandungi
 kira-kira 19 miligram vitamin C.

Sudah tentu, anda boleh mendapatkan lebih sedikit atau kurang berdasarkan jumlah air lemon anda tetapi ia pasti memberi manfaat membantu kepada imbuhan pemakanan yang disyorkan.

Ia adalah disyorkan bahawa wanita perlu mendapat 75 miligram setiap hari vitamin C, manakala lelaki perlu 90 miligram.

Vitamin C yang dikenali sebagai antioksidan yang mengimbangi molekul reaktif – radikal bebas – sebelum memecahkan tisu.

Sebagai antioksidan, vitamin C juga melindungi molekul seperti protein, lemak, karbohidrat dan DNA daripada bahaya radikal bebas.

Mengambil lebih vitamin C boleh membawa kepada risiko penyakit kardiovaskular yang lebih rendah.

Badan anda juga memerlukan
vitamin C untuk menghasilkan kolagen
, iaitu tisu penghubung yang mengekalkan dan menguatkan otot, ligamen, kulit dan organ-organ.

Asid Sitrik

Air lemon membawa lebih banyak asid sitrik berbanding buah-buahan sitrus yang lain, menurut laporan dalam
Jurnal Endourology
 2009.

Asid sitrik adalah penting untuk pengeluaran tenaga, tetapi biasanya, badan menghasilkan semua yang diperlukan, jadi asid sitrik bukan nutrien penting.

Walau bagaimanapun, manfaat kesihatan masih disediakan daripada asid sitrik yang terkandung dalam jus buah sitrus ini.

Apabila anda mengambil jus daripada buah sitrus, jumlah sitrat dalam air kencing meningkat, yang biasanya menghalang batu karang dari membentuk dan juga memusnahkan batu-batu kecil yang sudah wujud.

Tahap sitrat kencing yang rendah meningkatkan risiko penghabluran kencing dan pertumbuhan
batu karang.

Sekumpulan flavonoid berasaskan tumbuhan yang dipanggil flavanones terkandung dalam lemon.

Seperti flavonoid yang terkandung dalam buah-buahan lain dan sayur-sayuran, flavanones
dalam air lemon
 – hesperetin, naringenin dan eriodyctyol – berfungsi sebagai antioksidan dan membantu keradangan.

Hesperetin menghalang kanser dengan menghalang pertumbuhan tumor.

Ia juga boleh merawat diabetes dan mengurangkan risiko penyakit kardiovaskular dengan mengurangkan tekanan darah tinggi dan tahap darah lipid.

Baca juga:

Bahaya Pengambilan Jus Lemon Berlebihan

Asid dalam
jus ini mungkin mempunyai kesan sampingan
 gastrousus.

Makanan berasid boleh memburukkan lagi simptom
penyakit refluks gastrousus, atau
GERD
,
 dan beberapa orang mengalami perut yang tidak menyenangkan apabila mereka makan terlalu banyak asid askorbik.

Asid sitrik dan asid askorbik bercampur bersama memberikan kedudukan pH jus lemon 2 hingga 2.6, pada skala di mana sifar menerangkan bahan yang paling berasid dan asid bateri mempunyai skor 1.

Minnesota Dental Association
 melaporkan bahawa enamel gigi mula menghakis daripada makanan atau minuman dengan pH 4, jadi keasidan jus buah boleh mencederakan gigi anda.

Melindunginya dengan membilasnya dengan air apabila anda selesai minum air lemon.

Ia juga membantu untuk memberus gigi sekurang-kurangnya sejam untuk mengelakkan daripada menggosok asid di sekitar gigi anda dengan berus gigi.


5 Produk Penjagaan Kulit Terbaik yang Mungkin Anda Lupa

Apabila melibatkan penjagaan kulit, tumpuan seolah-olah pada produk baru yang panas (yang selalunya mahal). Tetapi terdapat beberapa produk utama, manakala sering diabaikan, sebenarnya membuatkan perbezaan yang besar. Berikut adalah 5 produk yang akan menjadikan kulit anda lebih baik, kini dan pada masa akan datang:

Topi kesukaan anda

Pastikan melindungi kulit kepala dengan topi apabila anda berada di bawah matahari – walaupun ia hanya topi besbol. Topi besbol juga melindungi dahi dan hidung anda daripada kerosakan matahari yang membawa kepada tompokan coklat, kedutan dan kanser kulit. Topi yang besar dan tepi yang lebar adalah lebih baik untuk melindungi seluruh muka dan leher. Pilih satu (mungkin lebih!) ketika membeli-belah, yang anda suka dan akan memakainya.

Pelindung matahari zink yang tinggi (7-20%)

Jika terdapat hanya satu perkara yang boleh anda lakukan untuk melindungi kulit anda, ini perlu ada! Mengapa? Kerana UVA adasetiap hari, walaupun pada hari mendung. Ia menerusi kaca tingkap, dan tidak lain kereta anda. Kebanyakan pelindung matahari TIDAK menghalang UVA baik, seperti apa yang mereka katakan pada label. Ungkapan “spektrum luas” tidak bermakna UVA disekat.

Hanya zink sahaja ramuan pelindung matahari yang menghalang spektrum UVA secara penuh. Apabila membeli pelindung matahari, ingat untuk mencari 7-20% zink, bergantung kepada di mana anda tinggal dan berapa banyak anda berada di dalam kereta anda atau di luar.

Pengawal ruam (baju berenang)

Pengawal ruam menjadikan hidup di bawah matahari begitu mudah. Anda hanya menggunakannya dan kemudian melindungi muka, leher, dan kaki. Hanya itu yang terlalu cepat, kan? Dan, tidak seperti pelindung matahari, pengawal ruam juga kalis air.

Lulur badan

Ramai yang mengabaikan kulit badan mereka, tetapi anda perlu merawat kulit badan selalu seperti yang anda lakukan muka. Pastikan melembapkan kulit anda setiap kali selepas mandi. Ini kerana sel-sel menjadi lembap apabila semakin berusia, ia membantu melakukan lulur badan penuh sekali atau dua kali sebulan. Lebih baik – rendam dalam mandi garam Epsom 10 minit pertama. Dapatkan berus belakang untuk memberus belakang anda. Menyental dengan kerap akan membantu melembutkan kulit, mengurangkan gatal dan menggelupas.

Cermin mata hitam

Kebanyakan kita melihat dari matahari – tidak terus kepadanya – jadi cahaya yang memancar ke sisi muka lebih kerap. Kedutan di sekitar mata adalah disebabkan oleh gabungan kerosakan akibat matahari, senyuman, dan kehilangan sokongan oleh tulang, lemak, dan kulit dari masa ke masa. Anda boleh mengurangkan kerosakan matahari dengan memastikan cermin mata hitam anda melindungi sisi, terutama untuk bersukan. Dan menggunakan pelindung matahari yang dibuat khusus untuk bahagian mata anda.


Lakukan Ujian Diagnosis Untuk Memeriksa Kanser Serviks, Jangan Takut Untuk Buat Prosedur Ini

Ada pelbagai cara yang boleh digunakan untuk mengesan kanser serviks di Malaysia. Salah satu cara diagnosis yang kerap dilakukan untuk memeriksa kanser serviks ialah dengan melakukan ujian pap smear.

Namun, itu bukanlah ujian tunggal yang boleh dilakukan. Pesakit juga boleh lakukan pemeriksaan kendiri dengan cara memerhatikan simptom yang dialami. Kami juga akan terangkan lebih lanjut mengenai kaedah untuk mendiagnosis kanser serviks.

Untuk mendapatkan lebih banyak informasi tentang Kanser, anda juga boleh klik
di sini
.

Ujian makmal dan pemeriksaan kanser serviks di Malaysia

Jika mahu memeriksa sama ada anda mempunyai kanser serviks, dua cara yang selalunya digunakan untuk diagnosis ialah
ujian pap smear dan ujian HPV.

Ujian pap smear

Ujian pap smear merupakan sejenis ujian yang dijalankan untuk
memeriksa kesihatan serviks
. Prosedur ini dilakukan untuk mengumpul sel daripada serviks supaya ia boleh diperiksa di bawah mikroskop.

Pap smear bukanlah ujian untuk mengesan kanser, tetapi ia merupakan ujian untuk menghalang kanser serviks daripada berlaku.

Selalunya, doktor mencadangkan agar ujian pap dijalankan setiap tiga tahun sekali untuk wanita yang berusia 21 hingga 65 tahun.

Ujian pap mengambil
masa hanya beberapa minit
. Doktor akan memasukkan satu instrumen yang dipanggil
speculum
 ke dalam vagina.
Speculum
 akan memegang dinding vagina supaya doktor dapat melihat kawasan serviks dengan jelas. Anda mungkin rasa sakit sedikit pada bahagian pelvis.

Kemudiannya, doktor akan mengambil sel dalam kawasan serviks menggunakan berus lembut dan spatula. Prosedur ini tidak akan menyebabkan anda rasa sakit.

Ujian HPV

Ujian HPV pula dilakukan untuk memeriksa sama ada anda telah dijangkiti
human papillomavirus
(HPV)
yang boleh menyebabkan ketuat di kemaluan, sel yang abnormal atau kanser serviks.

Doktor mungkin akan menyarankan anda untuk
melakukan ujian HPV
 untuk kanser serviks di Malaysia jika:

Ujian pap smear yang anda lakukan mempunyai keputusan yang abnormal.

Jika anda berumur 30 tahun atau lebih.

Ujian HPV selalunya dilakukan pada masa yang sama dengan ujian pap. Ujian HPV boleh dilakukan menggunakan sampel yang sama seperti ujian pap smear.

Baca juga:

Wanita Usia 30-an, Buat Ujian HPV Sekarang Jika Tak Mahu Dapat Kanser Serviks! Ini Sebabnya

Merungkai Mitos Kanser Serviks, Betul Ke Ini Penyakit Keturunan & Pesakit Tak Boleh Hamil?

Prosedur biopsi kanser serviks di Malaysia

Ada beberapa cara untuk membuang tisu daripada kawasan serviks. Antaranya ialah:

1.

Punch biopsy

Prosedur ini menggunakan pisau yang berbentuk bulat (
punch biopsy forceps
) untuk memotong sampel tisu. Prosedur kanser serviks di Malaysia ini boleh dilakukan pada kawasan yang berbeza pada serviks.

Kawasan serviks juga mungkin akan diwarnakan dengan sejenis pewarna yang membolehkan doktor untuk melihat sebarang sel yang tidak normal supaya lebih jelas.

Prosedur ini selalunya hanya akan memakan masa selama 15 minit.

2.
Endocervical curettage
 (ECC)

Prosedur ini dilakukan dengan memasukkan sejenis alat iaitu curettage untuk mengikis bahagian dalam
endocervical canal
. Kawasan ini tidak dapat dilihat daripada luar kawasan serviks.

Anda mungkin memerlukan prosedur ini jika mengalami
pendarahan yang tidak normal
 pada kawasan uterus. Prosedur ini dapat mengenal pasti punca sebenar yang mengakibatkan anda
 mengalami pendarahan.

3.
Cone biopsy

Ketika
cone biopsy
 dijalankan, doktor akan membuang bahagian kecil yang berbentuk kon
daripada serviks anda
. Mereka kemudiannya akan memeriksa sel tersebut dibawah mikroskop untuk mengenal pasti sama ada sel tersebut bersifat kanser atau tidak.

Selalunya, wanita yang melakukan prosedur kanser serviks di Malaysia ini memerlukan 4 hingga 6 minggu untuk sembuh. Oleh itu, anda perlu berjaga-jaga dan elakkan melakukan aktiviti yang boleh menyebabkan serviks terluka.

4. Loop electrosurgical excision procedure
 (LEEP)

Prosedur
loop electrosurgical excision
 ataupun LEEP dilakukan setelah doktor mengesan masalah ketika melakukan ujian pap.

Selepas pembedahan, normal untuk wanita mengalami pendarahan. Oleh itu, anda dinasihatkan memakai tuala wanita untuk beberapa hari.

Anda juga dinasihatkan untuk
tidak melakukan amalan meruang
,
menggunakan tampon
, atau melakukan hubungan seks selama 4 minggu selepas pembedahan LEEP.

Pengimejan untuk kanser serviks di Malaysia

Jika doktor mengesyaki kanser yang pesakit alami sudah merebak ke organ atau tisu yang lain, ujian pengimejan akan dilakukan untuk mengesan kanser serviks di Malaysia.
.

Pesakit mungkin
memerlukan biopsi
 untuk mengesan sama ada kanser benar-benar wujud atau tidak di dalam badan pesakit. Kemudian, doktor akan melakukan ujian pengimejan untuk melihat sejauh mana kanser telah merebak.

1.

Ujian ultrasound

Ujian ultrasound dilakukan untuk melihat kawasan serviks, pundi kencing, dan seluruh kawasan pelvis bagi
mencari punca simptom
. Ujian ini boleh digunakan untuk melihat kawasan lain jika doktor mempunyai sebarang kerisauan mengenai metastasis.

2.
Ujian X-ray

Doktor juga boleh melakukan ujian X-ray untuk melihat sama ada kanser telahpun merebak ke bahagian paru-paru pesakit.

3.
Magnetic resonance imaging
 (MRI)

Ujian MRI digunakan untuk melihat bahagian tisu badan yang tidak dapat dilihat dengan ujian pengimejan yang lain.

Ujian ini turut digunakan untuk menilai sama ada kanser sudah merebak ke bahagian saraf tunjang. Jika
kanser telah merebak
 ke bahagian ini, itu bermaksud kanser tersebut telah berada dalam tahap yang serius.

4.
Ujian CT untuk kesan kanser serviks di Malaysia

Ujian CT, sama seperti MRI boleh digunakan untuk melihat kawasan serviks dan pelvis. Selalunya, imbasan CT akan dilakukan bersama ujian PET supaya doktor boleh membandingkan keputusan antara dua jenis imbasan ini.

Ujian ini dapat menentukan sama ada kanser tersebut telah merebak ke
bahagian kelenjar limfa
 atau tidak. Imbasan ini juga berguna jika doktor mengesyaki kanser yang dihidap pesakit telah merebak, namun lokasi sebenar kanser tidak dapat dipastikan.


MENGEJUTKAN! Tanpa Hubungan Intim Pun Anda Boleh Terkena HPV, Anak Dara Turut Berisiko!

Tahukah anda, jangkitan HPV
(
human papillomavirus)

sebenarnya bukan hanya berlaku disebabkan hubungan intim, ia juga mampu terjadi tanpa melibatkan aktiviti seksual!

Untuk tempoh masa yang lama, doktor berpendapat dengan mengamalkan seks selamat dan mengikuti pemeriksaan kesihatan berkala sudah cukup untuk mencegah penyakit kelamin (STD).

Namun, menurut penyelidikan baru yang diterbitkan dalam jurnal
Sexual Health
, HPV dapat disebarkan bukan hanya dengan aktiviti seksual, malah memegang barangan yang dicemari virus ini sudah cukup untuk menjangkiti anda.

Penyelidikan tersebut telah menganalisis 51 kajian mengenai penularan HPV, dan para penyelidik menyedari virus itu turut dijumpai di saluran kelamin pada wanita perawan sebanyak 51%.

Perkara ini membuat mereka bertanya, bagaimana seseorang boleh dijangkiti HPV tanpa terlibat dengan aktiviti seksual?

Sekiranya anda juga mempunyai persoalan yang sama, teruskan membaca ya!

Apa itu HPV?

Untuk pengetahuan anda, HPV adalah singkatan daripada
human papilloma virus
 iaitu nama sejenis virus yang
banyak dikaitkan dengan ketuat kelamin
 dan kanser.

Virus ini boleh tersebar dari satu individu kepada individu lain menerusi penetrasi zakar ke dalam faraj atau sebarang aktiviti seks yang lain seperti seks anal mahupun seks oral.

Jangan terkeliru kerana ia adalah berbeza sama sekali dengan HIV yang menyebabkan AIDS dan HSV yang mengakibatkan herpes.

Apa yang membimbangkan adalah penyakit ini mungkin tidak akan menunjukkan sebarang petanda lantas menjadikannya sangat sukar untuk dikesan terutamanya pada peringakat awal.

Disebabkan ia adalah antara STD yang paling kerap berlaku, cara mencegahnya yang paling utama adalah dengan
mengambil vaksin HPV pada usia muda.

Untuk pengetahuan anda, terdapat beberapa golongan yang berisiko tinggi dan ia sangat berkait rapat dengan faktor risiko berikut:

Menghisap rokok

Mengambil alkohol

Cenderung untuk berganti pasangan

Berjantina lelaki

Sering melakukan seks oral
 atau seks anal

Sering berciuman atau berkucupan bibir bersama pasangan

Dijangkiti HPV tanpa aktiviti seksual, bolehkah?

Seperti yang anda sedia maklum, jangkitan HPV mampu berlaku dengan mudah melalui hubungan seksual, seperti seks faraj, dubur dan oral.

Tetapi ia juga boleh berlaku jika virus HPV bersentuhan dengan selaput lendir atau cairan tubuh seperti mulut, bibir, dubur dan bahagian alat kelamin.

Kondom, apabila digunakan dengan betul, dapat mengurangkan risiko penularan HPV. Pun begitu, ia masih tidak memberikan perlindungan 100% terhadap virus ini.

Berbalik kepada persoalan utama yang hendak dibincangkan, adakah mustahil untuk dijangkiti HPV tanpa melakukan hubungan intim?

Jawapannya, virus ini tidak hanya dapat disebarkan melalui aktiviti seksual yang melibatkan cairan tubuh, tetapi sentuhan kulit ke kulit dan menyentuh barangan tercemar juga sudah cukup untuk menjangkiti anda!

Sebagai contoh, anda berpotensi untuk dijangkiti virus HPV sekiranya anda duduk atau memegang tempat individu yang dijangkiti, dan ia boleh berlaku di gim, kedai makan malah di klinik!

Cara mengurangkan risiko jangkitan?

Walaupun masih tiada bukti bagaimana HPV boleh berjangkit,
dengan penggunaan kondom
 atau
dental dam
(lapisan lateks nipis yang elastik) secara konsisten dan betul semasa melakukan hubungan intim atau seks oral, pastinya peluang dijangkiti akan berkurangan.

Tetapi itu tidak bermakna bahawa HPV oral boleh dicegah 100% jika anda menggunakan kondom atau
dental dam
.

Oleh itu, satu-satunya cara untuk memastikan bahawa anda tidak dijangkiti HPV adalah dengan tidak mengadakan hubungan seks dan mendapatkan vaksin HPV.

Di samping itu, pastikan anda selalu mengambil langkah berjaga-jaga daripada terdedah dengan virus ini terutamanya di tempat awam.

Sering mencuci tangan menggunakan sabun, elak memakai seluar pendek apabila mengunjungi gim dan melakukan pemeriksaan kesihatan seperti ujian Pap smear secara berkala boleh mengurangkan risiko dijangkiti HPV.

Jika anda mempunyai sebarang soalan atau kebimbangan, terus berjumpa doktor untuk mendapatkan jawapan, bimbingan dan rawatan lanjut.

Antara rawatan penyakit HPV

Disebabkan virus yang menyebabkan penyakit ini muncul selepas masa yang sangat lama akibat inkubasi, maka rawatan bagi jangkitan HPV adalah bergantung kepada jenis penyakit:

Ketuat:
 Cara paling mudah untuk
merawat ketuat
 adalah dengan menyapu bahan krim yang telah dipreskripsi oleh doktor. Bagi
merawat ketuat
 yang keras, anda juga boleh menggunakan rawatan haba (penyejukan) untuk menghilangkannya. Namun ketahuilah bahawa kondisi ini mungkin akan bertahan selama beberapa bulan semasa menerima rawatan

Kanser:
 Doktor akan memberi rawatan bergantung kepada tahap tumor, status serta kondisi kesihatan seseorang pesakit. Bagi  kanser, anda perlu diperiksa dengan lebih kerap bagi mengelakkan risiko penyakit menjadi lebih teruk. Untuk mengelakkan ketuat berlaku dengan lebih teruk pula, ia perlu dibuang dengan teknik pembekuan, pembedahan atau penyuntikan ubatan

Pun begitu, mencegah sememangnya adalah lebih baik daripada mengubati bukan? Oleh itu, usah lagi bertangguh untuk mengambil vaksin HPV ya!